* Na šta konkretno mislite?- Time bi se probile granice deficita u odnosu na privrednu aktivnost, došlo bi do još ubrzanijeg zaduživanja zemlje, i kreirali bi se inflacioni pritisci i na strani troškova i na strani tražnje. Ishod toga bio bi dodatno zaduživanje zemlje, inflacija, još veći trgovinski deficiti i pritisci na slabljenje dinara uz smanjivanje ekonomske aktivnosti... Ovakav scenario ne treba nikome i važno je da kroz socijalni dijalog toga budu svesni svi. Otuda, verujem da nam treba društveni konsenzus oko jednostavnih pitanja: da trošimo samo ono što stvaramo, a da ono što imamo moramo da trošimo vodeći računa o svakom dinaru.\n* Kako sprečiti da drugu godinu zaredom inflacija probije zacrtane projekcije?- Na cenovne šokove, kao što su nagli rast cena hrane, energije ili sirovina, monetarna politika nema odgovor. Ono što monetarna politika može jeste da smanji prelivanje tog cenovnog udara na sistem u celini i na kreiranje rasta inflacionih očekivanja. Mere centralne banke usmerene su u tom pravcu. Ipak, ako hrana utiče sa 37,8 odsto, a kontrolisane cene sa preko 20 odsto na indeks potrošačkih cena u Srbiji kojim merimo inflaciju, onda je svima jasno da monetarna politika nije svemoguća.\n* Znači, nema rešenja...- Verujemo da upornom i dobro odmerenom kombinacijom instrumenata monetarne politike inflacija može i mora da se dovede u ciljani okvir. Aktivna saradnja sa državom učinila bi da se to ostvari u kraćem roku i sa manjim troškovima po pitanju deviznih rezervi, finansiranja povlačenja novca iz opticaja i nivoa privredne aktivnosti. Tokom ove godine najvažnije je da kontrolisane cene ostanu u okviru dogovorenog mogućeg rasta do sedam odsto cilja i da se istraje na fiskalnoj disciplini, odnosno da se strogo poštuje budžet u svim njegovim segmentima.\n* Govorili ste da ćete pokušati da sa Vladom usaglasite i neke mere iz njene nadležnosti, a koje bi sprečile više cene. Ipak, čini se da tu ništa nije urađeno?- NBS nije nezadovoljna saradnjom sa Vladom. Njoj treba odati priznanje što je, do sada, bila relativno uspešna i na liniji dogovora sa MMF-om. Želimo da budemo aktivni i konstruktivni saradnik u unapređenju ekonomskog sistema zemlje koji bi Srbiji konačno omogućio da se stabilno i relativno brzo razvija.\n* Iz Vlade, ipak, najavljuju poskupljenje struje, a što će sigurno doprineti podizanju inflacije?- Vrlo je važno da se podizanje cena koje su pod kontrolom države vrši vrlo obazrivo. Najbolje bi bilo da se bilo kakva korekcija cena u javnom sektoru uslovi prethodno započetim projektima racionalizacije u tim preduzećima. Puko podizanje cena ne rešava problem, ako se ne podigne racionalnost poslovanja. Ono neće podići fizički obim proizvodnje i usluga u tim preduzećima i neće uticati na realan rast bruto domaćeg proizvoda. Istovremeno, postoje rizici da veći prihodi ostvareni od takvog rasta cena odu na plate zaposlenih, a kroz efekat ugledanja da se odrazi na rast plata i drugde i tako u čitavom ekonomskom sistemu kreiraju inflatorni pritisci i na strani troškova i na strani tražnje.\n* A, možete li se u predizbornoj godini odupreti pritiscima da smanjite restriktivnost, jer za glasače svakako neće biti dobra vest da im se spremaju više kamatne stope i za dinarske i za pozajmice indeksirane u stranoj valuti?- Tek kad cene počnu da se vraćaju ka inflacionom cilju za ovu godinu, možemo govoriti o ispunjenosti uslova za postepenu relaksaciju monetarne politike. Svako drugačije postupanje NBS bilo bi u suprotnosti sa njenim osnovnim ciljem koji je definisan Zakonom. Kada će se ti uslovi stvoriti, zavisiće u velikoj meri i od ponašanja države po pitanju nivoa kontrolisanih cena i kretanja plata u javnom sektoru i penzija.\n* Uprava za trezor je u poslednjih mesec dana emitovala zapise u vrednosti od skoro 50 milijardi dinara. U kojoj meri je ovo ”štit” od rasta kursa evra?- Svaka država, po pravilu, treba da ima širok spektar različitih hartija od vrednosti koje je emitovala na domaćem i međunarodnom tržištu. Emitovanje dinarskih obveznica sa deviznom klauzulom mislim da nije dobro rešenje. Time država i dalje preuzima na sebe valutni rizik, a zbog potrebe prelaska u dinare radi kupovine obveznica, investitori, po pravilu, destabilizuju devizno tržište i pre emisije ovakvih papira i neposredno po njihovom dospeću. Sporedni efekat takve destabilizacije deviznog tržišta je da raste efektivna kamatna stopa koju država plaća na takvo zaduživanje. Što se tiče ”štita” od rasta kursa evra, on u osnovi leži u eksportnom kapacitetu domaće privrede, u kamatnoj razlici između dinara i evra, u prilivu stranih direktnih investicija u Srbiju i od ukupnih, evropskih i regionalnih finansijskih prilika.\n* A, koliko je sve to loša poruka za građane kojima poručujete da u svim transakcijama treba da se okrenu dinaru?- Emitovanje obveznica sa deviznom klauzulom ili u devizama na domaćem tržištu, slažem se sa vama, nije potpuno u skladu sa ciljevima dinarizacije. Naime, ako su investitori u ovakve državne papire domaće banke, time se ne smanjuje nivo njihove aktive, odnosno, imovine izražene u evrima, a to jeste jedan od bitnih ciljeva dinarizacije. Uz to, ne kreira se ni sekundarno tržište hartija od vrednosti u dinarima, a odsustvo tog tržišta smanjuje mogućnost budućeg razvoja instrumenata monetarne politike. Istovremeno, time se smanjuje i mogućnost da se državi plaćaju veće kamate na njene depozite kod NBS.\n* MMF je u Beogradu, na poslednjim pregovorima u okviru postojećeg aranžmana. Treba li nastavati saradnju sa Fondom?\n- Verujem da Srbija treba da uđe u nov aranžman sa Fondom, bez obaveze našeg dodatnog efektivnog zaduživanja. Novi sporazum bi bio dobar signal za investitore, što bi donelo mogućnost jeftinijeg zaduživanja zemlje. A, na domaćem terenu bi nam pomogao da uspostavimo efikasne mehanizme fiskalne odgovornosti. Ako bismo ušli u nov aranžman iz predostrožnosti, na rok od dve godine, mislim da bi to bilo optimalno.


U Podgorici obilježena treća godišnjica pokušaja puča u Turskoj\nNa skupu u Podgorici prisutnima se obratila ambasadorka Songul Ozan, upriličena je prezentacija događaja od 15. jula 2016. godine, a otvorena je i izložba fotografija na temu pokušaja puča koji je izvela teroristička organizacija FETO\nAdel Omeragic | 17.07.2019\nAmbasada Republike Turske u Crnoj Gori priredila je danas program povodom obilježavanja treće godišnjice od pokušaja puča u Turskoj. Na skupu u Podgorici prisutnima se obratila ambasadorka Songul Ozan, upriličena je prezentacija događaja od 15. jula 2016. godine, a otvorena je i izložba fotografija na temu pokušaja puča koji je izvela teroristička organizacija FETO, javlja Anadolu Agency (AA).\nAmbasadorka Ozan je u svom govoru kazala da je tri godine od stravičnih prizora, izdajničkog pokušaja puča, od strane terorističke organizacije FETO.\n"Čiji su pripadnici bili infiltrirani u vojsku. Divljaštvo i izdaja usmjerni protiv postojanja države Turske do sada nisu zabilježeni ni u jednoj drugoj zemlji. Dok je ova teroristička organizacija bombardovala Skupštinu, Predsjedništvo, na nevine ljude koji su izašli na ulice bacane su bombe iz vazduha, pucano je iz aviona F-16, tenkovi su prelazili preko njih", kazala je Ozan.\nPoručila je da je organizaciona šema terorističke organizacije FETO u svim državnim strukturama dešifrovana, a, pored toga, eliminisane su formacije FETO koje se protežu od obrazovanja, preko medija, do privrede.\n"FETO je u velikoj mjeri uništen, a sada pokušava da sa svojim strukturama opstane u inostranstvu. FETO je jedna tamna i podmukla organizacija, to nije pokret koji želi da se bavi humanitarnim radom, kako sebe želi da predstavi u svijetu", istakla je Ozan.\nZahvalila se Vladi Crne Gore, mnogim crnogorskim političkim liderima i prijateljima zbog izražavanja podrške i solidarnosti s Turskom odmah nakon vojnog puča 15. jula.\nKoordinator za vjerska pitanja pri Ambasadi Turske u Podgorici Kadir Kaynar, kazao je da je vođa FETO-a Fetulah Gulen već 70-tih godina prošlog vijeka uspostavio organizaciju džemat.\n"Do decembra 2013. nije se osjetila potreba da se istraži kakvi su stavovi ovog čovjeka i organizacije. Uprkos sumnjama, djelovalo je kao da postupaju na osnovu tradicionalnog islama. Već 15. jula 2016. godine, narod i država su osjetili potrebu da upoznaju ovu organizaciju. Kroz razotrikavanja raznih dokumenata, na vidjelo je izašla kakva je ovo organizacija", kazao je Kaynar.\nDanašnjem skupu prisustvovali su predstavnici turskih institucija u Crnoj Gori, predstavnici diplomatskog kora, poslanici, neki od bivših crnogorskih ministara, kao i predstavnici brojnih ustanova.\nCrna Gora Treća godišnjica pokušaja puča\nCrna Gora: Purišić pozvao na zajedničku borbu protiv nasilja\nPredsjednik turskog parlamenta Sentop sastao se sa crnogorskim kolegom Brajovićem


IAEA: Iran poštuje obaveze iz nuklearnog sporazuma\n13. novembar/studeni, 2017.\nAtomsko postrojenje Isfahan, Iran\nIran poštuje obavze iz nuklearnog sporazuma potpisanog sa velikim silama 2015. godine, saopštila je Međunarodna agencija za atomsku energiju (IAEA) u svom tromesečnom izveštaju objavljenom danas.\nTa agencija UN potvrđuje u svom izveštaju da Teheran nije obogaćivao uranijum do nedozvoljenih nivoa niti stvarao nelegalna skladišta slabo obogaćenog uranijuma ili teške vode.\nPredsednik SAD Donald Tramp je prošlog meseca sporazum Irana sa SAD, Velikom Britanijom, Francuskom, Nemačkom, Rusijom, Kinom i EU nazvao "najgorim sporazumom ikad" i odbio da potvrdi da se Teheran ponaša u skladu sa odredbama zajedničkog plana rada, smatrajući da se njim samo na kratko onemugućuje Iranu da dođe do atomskog oružja.\nTrampov postupak nije isključio SAD iz tog plana, ali je izazvao zabrinutost za održivost sporazuma.\nRojters navodi da ukoliko Kongres SAD odobri uvođenje novih sankcija Iranu, postupak Vašingtona će se smatrati kršenjem sporazuma i verovatno će zajednički plan biti prekinut, što su druge strane potpisnice osudile.\nTeheran je sporazumom iz 2015. godine pristao na ograničavanje nuklearnog programa u zamenu za ukidanje međunarodnih sankcija, koje su naškodile iranskoj ekonomiji, a inspektori UN za nuklearnu energiju su u više navrata potvrdili privrženost Irana ključnim delovima sporazuma.


Turističke prognoze za 2018: U znaku neobičnih putovanja! - News - Turistički svet\nTurističke prognoze za 2018: U znaku neobičnih putovanja!\nLonely Planet predviđa da će u 2018. godini putnici sve više tragati za manje popularnim gradovima, mirnim odmorom u prirodi, putovanjima iznenađenja, ali i destinacijama na kojima će upoznati srodnu dušu… Aktuelna je i upotreba novih tehnologija – virtuelne realnosti i dronova, koji će zameniti štapove za selfi.\n1. Digitalni detoks\nOve godine će wellness, joga, različiti tretmani i masaže „pozivati na zen“, pružajući utočiše ljudima koji žele da pobegnu od svakodnevnih stresova i 24-časovne izloženosti informacijama. Stručno vođeni šumski wellness uskoro će biti najbolji način kako da provedete vikend, dok će „tihi spa“ (razgovor nije dozvoljen!) umiriti iscrpljene stanovnike gradova. Rašće i popularnost istorijskih i religijskih tura, jer ljudi sve više pokušavaju da se povežu sa svojom duhovnom stranom. Sve ove aktivnosti će se, naravno, odvijati bez povezivanja na internet i pratećih zvučnih signala sa vaših mobilnih uređaja.\nDobra stvar je što nije potrebno da plaćamo drugima za tišinu i šetnju po šumi. Dovoljna je samo rešenost da se izdvoji vreme za boravak u prirodi, daleko od TV, kompjuterskih i mobilnih ekrana.\n2. Manje popularni gradovi\nSvrha putovanja nije u hvalisanju i takmičenju sa prijateljima na društvenim mrežama. Barem tako kažu… Ali, ko ne voli da dobija lajkove i komentare od prijatelja, koji vas pitaju: „Gde si to otputovao“? Pariz, Njujork, London – svuda bio, sve video… No, sada je vreme da se opet dohvatimo mape i krenemo u otkrivanje manje poznatih gradova i regiona, jer se mnoge destinacije, poput Venecije ili Barselone, bore sa prekomernim brojem turista. Dakle, „Lonely Planet“ savetuje da u 2018. posetite manje popularne gradove ako želite da „smanjite gužvu“ u najtraženijim lokacijama. To je ujedno win-win rešenje: dok rasterećujete izvikane destinacije, istovremeno otkrivate i istražujete prostore van utabanih staza u kojima nema gužve i masovnog turizma.\n3. Putovanje iz kuće\nTeško vam je da se pokrenete i obiđete sopstvenu zemlju? A kad bismo vam rekli da uopšte nije potrebno da izađete iz kuće da biste negde otputovali? Sada je to moguće zahvaljujući tehnologiji, preciznije – virtuelnoj realnosti, koja će u 2018. biti još jeftinija, moćnija i dostupnija. Potrebno je samo da stavite VR naočari na lice i provedete dan zaronjeni u neku egzotičnu destinaciju!\nTehnologija je toliko napredovala da se ovaj uređaj sinhronizuje i prilagođava temperaturi destinacije na koju ste „otputovali“, a ima i senzorne dodatke koji vam omogućavaju čak i da osetite mirise na datoj lokaciji.\nDobra stvar je što ovakva simulacija putovanja neće sprečiti globtrotere da putuju, a može im čak i pomoći da odaberu neku destinaciju na osnovu doživljenog virtuelnog iskustva. Giganti turističke industrije, kao što su hotelski lanac „Marriott“ ili turoperator „Thomas Cook“ uveliko koriste VR kako bi privukli klijente, a razvoj „live-streaming“-a i videa od 360° znači da bi vaši prijatelji i pratioci na društvenim mrežama uskoro mogli da vam se pridruže na vašem putovanju, i to – digitalno.\n4. Hoteli za upoznavanje srodne duše\nNajpoznatija aplikacija za upoznavnanje ljudi – „Tinder“, postala je mnogo više od toga: služi i za upoznavanje lokalaca na putovanju, koji vam mogu biti (ako budete imali sreće – atraktivni) turistički vodiči na datoj destinaciji. Sve je više igrača koji žele da profitiraju u pronalaženju srodne duše, inspirisani TV emisijama kao što su „Love Island“ i „The Bachelor“. Tako se očekuje pojava sve većeg broja hotela, rizorta, pa čak i tropskih ostrva, koji će se specijalizovati za to da vam pomognu u pronalaženju srodne duše.\nNo, ukoliko ste otvoreni za nova poznanstva, i bez posredovanja možete naići na ljubav svog života bilo gde – u vozu, baru na plaži, muzeju... Kako vam idealna prilika ne bi promakla, potrebno je samo da sva vaša pažnja ne bude usmerena na – mobilni telefon.\n5. Dron umesto štapa za selfije\nZaboravite na selfi-stikove. Nagrada za najiritantniji (ali ipak neodoljivi) putnički dodatak sada ide dronovima, bespilotnim letelicama, koje će uskoro, zahvaljujući njihovoj nižoj ceni i veličini, masovno zujati oko naših glava i snimati turiste dok poziraju.\nI dok će bespilotne letelice postajati sve popularnije, vlasti na lokalu će uvoditi sve više zabrana za njihovo korišćenje zbog zabrinutosti za sigurnost građana i nacionalnu bezbednost, kao i zbog vazduhoplovnih pravila, zaštite životinja i objekata od istorijske važnosti. Imajte na umu da je već zabranjeno koristiti dronove u blizini znamenitosti kao što su Kip slobode, Stounhendž, Angkor Vat…\n6. Put u nepoznato\nPutovanja iznenađenja su u centru pažnje još od prošle godine, kada je sve više ljudi donosilo odluku da se upusti u avanturu i otputuje u nepoznatu destinaciju, umesto na detaljno isplanirano putovanje. Ove godine, adrenalin putnika će biti na još višem nivou, jer neće znati ni gde putuju, ni u kakvom društvu, niti kada će biti „kidnapovani“ i odvedeni stotinama kilometara daleko od kuće i tamo ostavljeni da borave danima.\nIpak, bez sumnje će biti sve više i onih ljudi koji će želeti da, u sopstvenom aranžmanu (bez obzira da li potpuno samostalno ili uz pomoć turističke agencije) do tančina isplaniraju svoje putovanje. A pripreme za put su svakako deo tog uzbuđenja.


LIFE JOURNAL - Zorana Jovanović | Vulkan izdavaštvo\nŠifra artikla: 23276\nŠifra proizvođača: 297901\nNakon velikog uspeha prve dve knjige, Zorana Jovanović, naša najpoznatija modna blogerka, spremila je nešto sasvim drugačije.Life journal nije klasična knjiga, on je moderan dnevnik koji bi svaka devojčica ili devojka samo mogla da poželi. Brižljivo je osmišljen tako da se u njega unesu informacije o životu, i da bude mali vodič a velika podrška.Sastoji se iz tri dela.Prvi deo nosi naziv „Moji planovi“. Nije zamišljen kao strog planer, već kao prostor u kojem se pored unošenja planova sabiraju utisci, ocenjuju dani, ističu očekivanja…Drugi deo, „Moje misli“, protkan je motivišućim citatima. Svaka stranica ovog dela stvarana je sa pažnjom i ljubavlju – na parnim stranama nalaze se motivacioni citati, a na neparnim je prostor za pisanje životnih događaja i misli.„Moje navike“ predstavljaju treći deo dnevnika. U njemu je pružena podrška kako da se uz snagu sopstvene volje otarasimo loših navika.Pravi poklon kojim bi svaka ženska osoba trebalo da časti sebe i svoje prijateljice.


“Pozivam Vladu Srbije da izruči Novaka Đukića Bosni i Hercegovini. On je osuđen. Pravosuđe Srbije je politizirano, jer oni imaju osuđenog ratnog zločinca kojeg kriju, solidarišu se sa zločinom, a to prijeti novim zločinima. Srbija ujedno vrši i jednu cijelu kampanju negiranja zločina u BiH. Sramota je za Srbiju da štiti ubicu nevine djece. Također, smatra da državni organi BiH nisu učinili dovoljno i moraju biti uporniji da se presuđeni ratni zločinci izruče BiH”, poručio je Imamović.\nSource Agencija Anadolija BHRT Fena\nTags #godišnjica #Tuzlanska kapija #zločin


Početna > Novost > U okviru kontinuirane briga o mladima izdvojeno oko 343.000 maraka\nU okviru kontinuirane briga o mladima izdvojeno oko 343.000 maraka\nZakon o mladima FBiH propisao je, između ostalog, obavezu svih općina da u budžetu osiguraju stavku koja će se odnositi na poboljšanje položaja mladih te osiguranje minimuma mjera na planu rada sa mladima i omladinskih aktivnosti. S tim u vezi, u okviru tekućih programa budžeta Općine Centar, posebno je izdvojen tekući program „Kontinuirana briga o mladima“ za koji je u 2016. godini obezbijeđeno oko 343.000 maraka.\nU okviru pomenutih sredstava 150.000 maraka planirano je za poticaj zapošljavanja mladih kroz finansiranje i sufinansiranje najboljih poslovnih projekata namijenjenih razvoju poduzetništva i samozapošljavanju mladih. Za realizaciju besplatnih projekata za mlade u Centru za mlade Gorica, koji djeluje u okviru JU Centar za kulturu čiji je osnivač Općina, izdvojeno je 80.000 KM za finansiranje rada Centra i dodatnih 45.000 KM za projekte koji se u njemu realiziraju.\nVeć dugi niz godina središnja gradska Općina izdvaja i finansijska sredstva za podršku projektima koji su namijenjeni populaciji mladih, a u ovogodišnjem općinskom budžetu za tu namjenu je obezbijeđeno 25.000 KM. Naime, ova sredstva dodjeljuju se putem Javnog poziva za finansiranje i sufinansiranje projekata za mlade sredstvima budžeta Općine Centar, a u skladu sa Odlukom o kriterijima, načinu i postupku raspodjele pomenutih sredstava.\nU ovogodišnjem budžetu izdvojeno je i 8.000 maraka za mobilnost mladih putem javnih ustanova i omladinskih organizacija, a na osnovu zahtjeva s ciljem edukacije, razvijanja talenata, razmjene iskustava i slično.\nZa implementaciju Strategije prema mladima Općine Centar za period 2012-2020. godine izdvojeno je ukupno 35.000 maraka. U okviru tih sredstava oko 7.000 maraka utrošeno je na besplatne kurseve stranih jezika za 120 mladih osoba sa područja ove lokalne zajednice, a koji su realizirani u saradnji sa Školom za strane jezike „Poliglot“, dok je 10.000 maraka utrošeno za obilježavanje Dana mladih općine Centar. Kako bi mladima koji žive na njenom području stvorila što ugodnije uslove za život, Općina Centar Sarajevo izdvojila je i 6.382 KM za nabavku opreme za mlade u mjesnim zajednicama, i to pet tabli za pisanje, te deset stolova za stoni tenis. Preostali dio sredstava namijenjenih za implementaciju Strategije prema mladima utrošen je za opremanje kancelarije za mlade u Centru za mlade na Gorici, a između ostalog nabavljena je i interaktivna pametna tabla.\nPodsjećamo da je u toku ove godine osnovano i Vijeće mladih Općine Centar kao krovno udruženje mladih, zasnovano na dobrovoljnom članstvu omladinskih udruženja, a koje predstavlja interese mladih i omladinskih udruženja. Cilj formiranja Općinskog vijeća mladih je uključivanje mladih općine u društveni život, poboljšavanje koordinacije omladinskih udruženja, predstavljanje zajedničkih interesa, kao i implementacija Strategije prema mladima Općine Centar, te niz drugih načina društvenog djelovanja kada je u pitanju aktivizam mladih.


Horizontalni monitoring – novi vid kontrola poreskih obveznika – m:blog\nHorizontalni monitoring – novi vid kontrola poreskih obveznika\nMay 5, 2018| prijateljstva| Views: 99\nNa Jahorina ekonomskom forumu 2018. godine u okviru panela „Nove usluge poreskim obveznicima UIO“, predstavljen je “Horizontalni monitoring” – kao potpuno novi način kontrola poreskih obveznika.\nHoriznaltalni monitoring predstavlja kontinuirano praćenje poreskih obveznika tokom cijele godine bez standardnih kontrola u kojima poreski inspektori odlaze u kontrole i u kompanijama provode 15-30 dana, ovisno o dužini kontrolisanog perioda.\nPilot projekat Horizontalnog monitoringa UIO je započela prije više od tri godine u Regionalnom centru u Banjaluci sa 15 velikih poreskih obveznika. “U tom periodu inspektori UIO su sa poreskim obveznicima uspostavili saradnju kroz elektronsku korespodenciju, na način da je potpisan Protokol o elektronskom obavještavanju UIO. Poreski obveznici su vršili razvoj poslovnih i računovodstvenih procesa po prepouukama i uputstvima iz Uprave, a ujedno je uspostavljen sistem interne revizije u svakoj kompaniji za poštivanje propisa iz oblasti indirektnog oporezivanja, kjako bi se rizik od eventualnih grešaka sveo na minimum”, rekao je na panelu na Jahorini Dejan Radić, šef Grupe za kontrolu velikih poreskih obveznika UIO u Regionalnom centru Banjaluka.\nDa je novi vid praćenja – kontrola poreskih obveznika odlično prihvaćen i od strane poslovne zajednice, potvrdila je Jasmina Lopičić, izvršni direktor za finansije kompanije m:tel, koja je na Jahorina ekonomskom forumu 2018. istakla da je ova kompanija jedan od najvećih i najurednijih platiša poreza u BiH, te dodala: “Kompanija m:tel je jedan od ključnih faktora razvoja IKT sektora u BiH. Stoga je prirodno da je upravo naša kompanija jedan od pionirskih primjera uvođenja najsavremenijih praksi elektronskog poslovanja iz oblasti poreske administracije. Naime, m:tel je više od tri godine uključen u projekat e-kontrole indirektnih poreza. Naša poslovna praksa potvrđuje da ovaj projekat donosi brojne prednosti – olakšan proces kontrole, uštedu vremena, povećanje efikasnosti i lakše uočavanje potencijalnih rizika. Bitno je istaći da razmjena informacija sa UIO nije jednostrana, tako da ova saradnja ima i savjetodavni karakter, što svakako utiče na izgradnju povjerenja između kompanija i poreznika.”\nU pilot projekat “Horizontalnog monitoring” od početka je uključena i kompanija “Tropic i MojMarket”, a prednosti novog načina praćenja poreskih obveznika pozdravio je i Aleksandar Šuman, direktor finansija i računovodstva ove kompanije: “Posebno važno je istaći da ovakav pristup kontrali jednog poreskog obveznika predstavlja potpuno novi odnos na relaciji obveznik – poreska uprava, u kojem svi imaju koristi. Poreski obveznik dobija direktno upute i savjete da uspostavi sve svoje poslovne procese u skladu sa zakonom i da riješi bilo kakve nedoumice, dok UIO dobija veliku bazu podataka, ne samo od naše kompanije već i od naših poslovnih partnera, te posebno stručno usavršene inspektore u različitim oblastima poslovanja”.\nUvođenje “horizontalnog monitoring” kao posebnog vida kontrola poreskih obveznika podržala je i Ambasada Velike Britanije u BiH, finansirajući dolazak poreskih ekperata iz Holandije u UIO, gdje se trenutno priprema podzakonska legislativa, nakon čijeg bi usvajanja UIO trebala potpisati posebne sporazume sa kompanijama koje će ući u sistem “Horizontalnog monitoringa”. Implementator posebnog projekta Ambasade Velike Britanije u BiH je kompanija PWC, čija je predstavnica Mubera Brković na Jahrini posebno naglasila da se radi o potpuno novom iskoraku na našim prostorima kad su u pitanju kontrole poreskih obveznika, te predložila da se i entitetske poreske uprave aktivno uključe u ovaj novi način praćenja poreskih obveznika.\nU okviru panela „Nove usluge poreskim obveznicima UIO“ na Jahorini je prezentovan i set ostalih novih elektronskih usluga koje su na raspolaganju poreskim obveznicima, a koje je UIO ponudiola puštajući u funkciju početkom 2018. godine novi E-PORTAL. Tom je prilikom pomoćnik direktora u IT sektoru u UIO, Svjetlana Perković istakla: “Pozivamo sve poreske obveznike da se što prije registruju za elektronsku komunikaciju sa UIO i to na način da ispune izjavu na E-PORTALU i pošalju je Upravi. Poesebno želim naglasiti da će od početka 2019. godine podnošenje prijava za PDV i akcizu biti obavezno elektronski za sve poreske obveznike. Zato je bolje da poreski obveznici što prije uđu u elektronsku komunikaciju sa Upravom”.\nm:tel donira sredstva za Kliniku za ginekologiju i akušerstvo\nSamsung planira postaviti prednju kameru ispod ekrana telefona\nDruga generacija AirPods slušalica ima kućište za bežično punjenje\nZaigrajte novu avanturu!\nPametna sjedišta za ugodnije letove\nUpoznajte Enlight – novu aplikaciju za uređivanje fotografija


Vučić: Ako misle da je došlo vreme da fizički zauzmu Valač i Gazivode, molim ih da to ne čine - Centar za evroatlantske studije - CEAS\n"Ako neko misli da je došlo vreme da fizički zauzme (trafostanicu) Valač i Gazivode, molim ih da to ne čine", rekao je Vučić.\nRegionalna grupa kontinentalne Evrope odobrila je u 21. aprila priključenje kosovske elektrodistributivne mreže (KOŠT) Evropskoj mreži operatora prenosnih sistema električne energije (ENTSO), a kosovski zvaničnici kažu da tim glasanjem i potpisivanjem novog sporazuma koje treba da usledi, KOSTT stiče energetsku nezavisnost.\nVučić ocenjuje da se pokazalo da će se sve odluke koje su potrebne pojedinim zapadnim silama biti i usvojene, a da ih pritom ugovorno pravo i međunarodni sporazumi ne obavezuju.\n"Zato za Zajednicu srpskih opština i ne pitaju, ali prenosne sisteme na Kosovu da stave pod svoju kontrolu su napravili po svaku cenu. To nam je nauk, mada smo to znali već godinama, ali nastavićemo da štitimo naš narod, a njima ćemo u lice da kažemo šta mislimo o njihovim odlukama", rekao je Vučić.\nKrajem prošle godine predstavnici kosovske i albanske elektrodistributivne mreže - KOSTT i OST, potpisali su u Tirani ugovor o uspostavljanju zajedničkog energetskog sistema.\nTime je kosovski sistem, novode u Prištini, okončao zavisnost od srpske elektromreže.


Denis Suljaković učenik maglajske Gimnazije pobjednik regionalnog takmičenja ''Spelling Bee 2017''\nDatum: 19.04.2017 | 07:31\nDenis Suljaković (prvi s lijeve strane na slici)\nU Američkom Kutku Doboj, u organizaciji ambasade Sjedinjenih Američkih Država u Bosni i Hercegovini, održano je regionalno takmičenje "Spelling Bee 2017", na kojem je učešće uzelo 24 takmičara iz 9 gradova.\nTakmičili su se učenici 12 srednjih škola iz Dervente, Broda, Doboj Istoka, Maglaja, Gračanice, Žabljak/Usora, Teslića, Odžaka i Doboja. Pod budnim okom sudije Elizabet Blumental (Elizabeth Blumenthal) iz Ambasade SAD u Sarajevu, ali i svojih profesora, najbolji među najboljima bili su: Denis Suljaković, učenik Gimnazije "Edhem Mulabdić" Maglaj, drugo mjesto osvojio je učenik Srednjoškolskog centra „Nikola Tesla“ Brod Aleksandar Krajišnik, dok je treće mjesto pripalo Lejli Mašić, učenici Gimnazije "Dr Mustafa Kamarić" Gračanica.\nGimnaziju „Edhem Mulabdić“, pored Denisa Suljakovića, predstavljao je i Kenan Hasanić koji je zauzeo odlično, peto mjesto. I za ovo takmičenje Denisa i Kenana vrlo dobro je pripremila njihova profesorica i mentorica Adisa Begić.


Panasonic ER-GC71-S503 trimer cena, cene Srbija, prodaja Beograd Novi Sad Niš\nPanasonic ER-GC71-S503 trimer cene\nPanasonic ERGC71S503 Tip trimera Multi trimer, Pranje pod vodom Da, Napajanje Na baterije... specifikacija\nTrenutno nemamo slike za Panasonic ER-GC71-S503\nEPonuda nije internet prodavnica već Vam omogućava da brzo i lako nađete Panasonic ER-GC71-S503 trimer po najjeftinijoj ceni. Naš cilj je da kupci budu što bolje informisani o ponudi Panasonic trimer ER-GC71-S503 na tržištu Srbije. Vrlo lako nalazite željeni proizvod za kategoriju Trimeri cene, ne morate da lutate od sajta do sajta za Panasonic Trimeri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic ER-GC71-S503 trimer sa PRODAVCEM. EPonuda ne može da garantuje potpunu tačnost specifikacije i slika za Panasonic ER-GC71-S503 trimer. Pre kupovine, podatke za Panasonic trimer ER-GC71-S503 proverite na sajtu PROIZVOĐAČA.


OSOBA sa crne liste, kojoj je bio zabranjen ulazak u Veliku Britaniju, vojnim avionom je doletela iz Avganistana u Britaniju u sklopu evakuacije sa kabulskog aerodroma, izvestio je danas Skaj njuz.\nNeidentifikovana osoba doletela je u Birmingem u centralnoj Engleskoj, navodi Skaj njuz i dodaje da nema detalja o tome gde se ta osoba sada nalazi.\n- U Avganistanu je bilo ljudi koji predstavljaju ozbiljnu pretnju nacionalnoj i javnoj bezbednosti. Iz tog razloga vlada sprovodi detaljne provere kako bi se sprečilo da u Britaniju uđu oni za koje se sumnja da su militanti ili da predstavljaju bezbednosnu pretnju - rekao je portparol britanske vlade, prenosi Skaj njuz.\nPOSMATRAMO SITUACIJU SA ZABRINUTOŠĆU: Peskov o opasnosti obnavljanja građanskog rata u Avganistanu\nTONI BLER NAPAO BAJDENA: Zagovara "beskonačne ratove", za povlačenje kaže da je imbecilno!\n23. 08. 2021. u 20:26\n"TURSKA NIJE IZBEGLIČKI KAMP": Ankara obija da prihvati Avganistance\nODBILI DA PRIHVATE AMERIČKE VOJNIKE IZ AVGANISTANA: Pentagon uputio zahtev, dobili kratak odgovor\n23. 08. 2021. u 18:45\nVelika Britanija Avganistan evakuacija iz Avganistana izbeglice iz Avganistana


Narodna skupština o Prijedlogu programa ekonomskih reformi\nPrijedlog programa ekonomskih reformi Republike Srpske za period od 2021. do 2023. našao se pred poslanicima. Predviđa oporavak privrednog rasta po stopama 2,6 te 3,2 odsto respektivno, rekao je premijer Radovan Višković.\nU tom periodu će kaže biti nastavljena inicijativa i reformski procesi koji su započeti u prethodnom vremenu. Strukturne mjere, se kaže, odnose se na reformu tržišta energije i transporta, reformu tržišta električne energije, poljoprivredu, industriju i usluge, unapređenje konkurentnosti poljoprivrede, šumarstva i vodoprivrede.\nU tom periodu će kaže premijer, Vlada nastaviti sa sprovođenjem reformi u oblasti tržišta energije i transporta, uključujući restrukturisanje "Željeznica Republike Srpske". Kako kaže važno je što je dokumentu stigla podrška i od socijalnih partnera. Podsjetio je premijer i šta je to sve već urađeno bez obzira na period pandemije.\nRiječ je o dokumentu koji usvajamo u teško predvidivim uslovima, poruka je poslovne zajednice. Ipak, smatraju da je riječ o kvalitetno sačinjenom dokumentu. Potrebno je kažu da se radi na tehnološkom razvoju privrede kako bi postojeći problemi bili prevaziđeni.\nOpoziciji nije bilo po volji to što se predstavnici Vlade o programu ekonomskih reformi nisu sa njima konsultivali iako je poznato da su do sada bilo kakve konsultacije odbijali. Zamjerka je stigla i na sadržaj teksta jer kako kažu prepisan je iz prethodnih godina. Ipak, pohvala je stigla na račun Vlade kada je riječ o povećanju konkurentnosti i produktivnosti privrede kao i povećanju plata.\nRečeno je i da se radi o dokumentu koji je sačinjen na bazi postojećeg stanja. Ali i da u takvim uslovima domaća proizvodnja mora biti zaštićena, a prioritet razvoj privrede i unapređenje industrijske proizvodnje.\nNSRS Budžet ekonomske reforme\nNSRS o budžetu i ekonomskim reformama\nNeće doći do promjene u odnosima snaga u NSRS


PREDSEDNIK VUČIĆ OTVORIO FABRIKU KABLOVA U TRSTENIKU: Posao za 1.000 radnika! -\nAleksandar Vučić, fabrika auto kablova, Trstenik\nFabrika kablova za auto-industriju ”Amphenol Automotive Tećnology” otvorena je danas u Industrijskoj zoni u Trsteniku u kojoj će, kako je najavljeno, biti zaposleno 1.000 radnika.\nVrpcu na otvaranju su presekli predsednik Srbije Aleksandar Vučić i potpredsednik i generalni direktor korporacije Amphenol Diter Ermantraut, a svečanom otvaranju prisustvovali su i direktorka fabrike u Trsteniku Jana Javorka i predsednik opštine Trstenik Aleksandar Ćirić, kao i veliki broj građana okupljenih ispred fabrike, koji su držali transparent “Hvala Vučuću”.\nDo pre šest meseci ova hala je ličila na đubrište pr nego na proizvodnu halu, hvala što ste je pretvorili da liči na nešto. Čuo samod gospođe Tresač da je plata u Amfenolu jedina u kući uz jednu penziju, a ima troje dece, nadam se da će se i muž zaposliti i da će to biti još jedna plata – rekao je Vučić i dodao da je video u zaposlenima i žar i želju da ova fabrika uspe.\n– Država je zbog mera za koje su ih svi psovali uspela da dovede ovu kompaniju za 4.600.000 evra – naglasio je Vučić i podsetio da je rast BDP-a 4,4 odsto, te da niko od naših potomaka neće morati da brine da će morati da isplaćuje naše dugove.\nOtvaranje fabrika i zapošljavanje ljudi je “posao svih poslova”, poručio je danas predsednik Srbije Aleksandar Vučić građanima u Trsteniku, koji su da dočekali ispred nove fabrike koja se otvara tom gradu, i dodao da će nastaviti to da radi i ubuduće.\n– Zatvarani su nam pogoni 90-ih i posebni 2000-ih godina, i u Trsteniku, Kruševcu, Kraljevu, celom Rasinskom i Raškom okrugu i zato je danas važno da radimo posao svih poslova – da otvaramo fabrike, da pravimo posao za ljude, da ne bi odlazili odavde – poručio je Vučić.\n– Osim tih 1.000 ljudi koji će da rade, obećavam da ćemo nastaviti da gradimo, da zapošljavamo ljude, da ostajete ovde i ne idete po belom svetu da se zapošlajavate i brinete za decu – poručio im je predsednik.\n– Ali, moramo da imamo dovoljno snage, da uradimo sve da sačuvamo mir ne gazeći ponos i dostojanstvo – rekao je Vučić.\nJedan od vodećih globalnih proizvođača elektronskih i optičkih konektora i kablovskih sistema u avgustu je otvorio pogon u nekadašnjem objektu trgovinskog preduzeća “Zapadna Morava”.


Eksplozija ispred suda u Harkovu, 13 povređenih\n20:21, 19.01.2015, Najmanje 13 osoba je danas povređeno, od kojih šestoro teže, u eksploziji ispred suda u Harkovu, gradu na severoistoku Ukrajine, saopštila je policija.\nEU postavlja obaveštajce u svoje misije\n20:17, 19.01.2015, Visoka predstavnica Evropske unije Federika Mogerini izjavila je danas nakon sastanka šefova diplomatija EU u Briselu da će Evropska služba za spoljne poslove (EEAS) u sklopu borbe protiv terorizma postaviti "oficire za bezbednost" u svojim misijama u inostranstvu.\nDNR: Ukrajinci ubili najmanje 30 civila\n19:27, 19.01.2015, Najmanje 30 civila, među kojima ima dece, ubijeno je u vazdusnom napadu ukrajinske vojske na grad Gorlovka na istoku Ukrajine, saopštio je danas Eduard Basurin, zamenik komandanta snaga samoproglašene Donjecke Narodne Republike.\nOpšta zabrinutost zbog novih sukoba u Ukrajini\n19:22, 19.01.2015, Ofanziva ukrajinske vojske na Donjeck obnovila je zabrinutost svetskih zvaničnika i institucija da bi oružani konflikt na jugoistoku zemlje mogao ponovo da se rasplamsa i poništi skromna dostignuća prethodnih mirovnih pregovora započetih jesenas u Minsku.\nŠtediše podigle milijardu evra sa računa\n19:16, 19.01.2015, Štediše u Grčkoj podigle su sa svojih računa u Alfa banci i Eurobanci milijardu evra sa svojih računa u samo jednom danu.\nŠpanski Podemos računa na uspeh grčke Sirize\n18:34, 19.01.2015, Eventualni uspeh grčke levičarske partije Siriza na predstojećim vanrednim parlamentarnim izborima 25. janura, mogao bi da predstavlja prekretnicu u Evropi i nagovesti politički prodor srodnih stranaka, uključujući špansku Podemos, koje se zalažu protiv nametnutih mera štednje.\nBeč: Lažna uzbuna zbog srpskih državljana\n15:28, 19.01.2015, Dvojica srpskih državljana izazvala su u Beču akciju specijalnih jedinica austrijske policije (Vega), ali su posle pretresa njihovog automobila pušteni, pošto policija nije imala nikakve dokaze o bilo kakvom krivičnom delu, objavili su danas austrijski mediji.\nGrci za jedan dan podigli milijardu evra sa računa\n11:25, 19.01.2015, Štediše u Grčkoj podigle su sa svojih računa u Alfa banci i Eurobanci milijardu evra sa svojih računa u samo jednom danu, nakon što su te dve velike banke u petak, 16. januara, zatražile od Evropske centralne banke pomoć za održanje likvidnosti u uslovima masovne finansijske nestabilnosti.\nBlumberg: Vrhunski potez Orbana\n09:44, 19.01.2015, Mađarski premijer Viktor Orban proglašen je herojem zbog blagovremene odluke kojom je Mađarska izbegla finansijsku katastrofu koja je zadesila brojne zemlje zbog promene vrednosti švajcarskog franka.\nJaz između najbogatijih i ostatka sveta raste\n09:42, 19.01.2015, Jedan procenat najbogatijih ljudi na svetu će 2016. posedovati veće bogatstvo nego preostalih 99 odsto svetske populacije, prema rezultatima istraživanja međunarodne humanitarne organizacije Oksfam objavljenim uoči ovonedeljnog zasedanja Svetskog ekonomskog foruma (WEF) u Davosu.\nPočeli mirni protesti u Zvečanu i Leposaviću\n09:31, 19.01.2015, Radnici Kombinata Trepča organizovali su proteste zbog predloga izmene i dopune Zakona o javnim preduzećima koje je vlada Kosova usvojila a kojim se omogućava da Kombinat Trepča predje u vlasništvo Kosova.\nDačić osudio upotrebu sile u Ukrajini\n08:02, 19.01.2015, Predsedavajući OEBS-a, šef srpske diplomatije Ivica Dačić, osudio je upotrebu sile u Ukrajini i pozvao sve strane da pokažu maksimalnu uzdržanost i rade na postizanju održivog primirja, saopštio je OEBS.\nEP danas o napretku Srbije\n07:36, 19.01.2015, Spoljnopolitički odbor Evropskog parlamenta danas će, kako je najavljeno, raspravljati o nacrtu rezolucije o napretku Srbije u evropskim integracijama koji je pipremio izvestilac Dejvid Mekalister.\nKostić: Očekuje nas mnogo teških odluka\n20:04, 18.01.2015, Kandidat liste „Srpska“ na vanrednim izborima za gradonačelnika opštine Gračanica Vladeta Kostić glasao je na izbornom mestu u Lepini..\nBoko Haram kidnapovao 80 ljudi,među kojima 50 dece\n18:24, 18.01.2015, Naoružani napadači, za koje se sumnja da su pripadnici islamističke grupe Boko Haram iz Nigerije, kidnapovali su danas u selima na severu Kameruna oko 80 ljudi, među kojima ima 50 dece, saopštili su zvaničnici.\nKremlj izuzetno zabrinut zbog obnavljanja borbi\n17:47, 18.01.2015, Obnavljanje borbenih aktivnosti u Donjeckoj oblasti ne doprinosi rešavanju konflikta na istoku Ukrajine, izjavio je danas pres sekretar ruskog predsednika Vladimira Putina, Dmitrij Peskov, izražavajući krajnju zabrinutost Moskve zbog obnavljanja borbenih dejstava u Donjecku i pucanja po stambenim četvrtima.\nSirija: Srušio se avion, poginulo 35 vojnika\n17:29, 18.01.2015, Najmanje 35 sirijskih vojnika je poginulo kada se vojni teretni avion srušio na severozapadu zemlje, saopštila je danas sirijska Opservatorija za ljudska prava.\nDonjeck pod opsadom ukrajinske vojske\n16:36, 18.01.2015, Ukrajinska vojska je jutros otpočela ofanzivu u Donjecku. Borbe ukrajinskih snaga i proruskih aktivista i na aerodromu. Poginulo najmanje šest ljudi. U Kijevu marš mira.\nKosovska policija ne istražuje napade na Srbe\n13:10, 18.01.2015, Policija Kosova je po službenoj dužnosti u obavezi da sprovede istragu zbog ugrožavanja bezbednosti građana, a, kada je u pitanju ugrožavanje bezebednosti Srba, kao u slučaju kamenovanja autobusa Srba iz Đakovice na Badnji dan, do sada očigledno nije bilo takve istrage jer nijedan incident nije dobio sudski epilog, pišu frankfurtske "Vesti".\nEP sutra o Srbiji\n12:32, 18.01.2015, Spoljnopolitički komitet Evropskog parlamenta sutra će raspravljati o nacrtu rezolucije o napretku Srbije u evropskim integracijama koji je pipremio izvestilac Dejvid Mekalister.\nGrabar Kitarović od UN traži presudu za Šešelja\n11:48, 18.01.2015, Hrvatska predsednica Kolinda Grabar Kitarović je od generalnog sekretara Ujedinjenih nacija Ban Kimuna zatražila da preduzme sve korake kako bi obezbedio da se Vojislav Šešelj vrati u pritvor Međunarodnog suda u Hagu i da se što pre donese presuda u njegovom slučaju.\nAmerički kongresmeni u trodnevnoj poseti Kubi\n11:11, 18.01.2015, Delegacija američkih kongresmena i senatora iz redova Demokratske stranke danas su započeli trodnevnu posetu Kubi kako bi razgovarali o planovima za normalizaciju odnosa SAD i te ostrvske komunističke zemlje.\nU četvrtak u Londonu sastanak o Islamskoj državi\n09:50, 18.01.2015, U Londonu će u četvrtak biti održan sastanak članova koalicije protiv ekstremističke Islamske države na kom će se okupiti ministri spoljnih poslova oko 20 zemalja.\nOko 50.000 ljudi protestovalo protiv GMO u Berlinu\n08:27, 18.01.2015, Oko 50.000 ljudi protestovalo je u Berlinu protiv genetski modifikovane hrane, sporazuma između SAD i EU poznatog kao TTIP kao i masovnih poljoprivrednih tehnologija.\nSaudi Arabija: Zidom se brane od džihadista\n16:02, 17.01.2015, Saudijska kraljevska porodica gradi zid koji je dugačak hiljadu kilometara kako bi zaštitili svoju kraljevinu od džihadista Islamske države.\n« 1 ... 1069 1070 1071 1072 1073 1074 1075 1076 1077 »


Uspeh mladih hemičara na Međunarodnoj olimpijadi uz podršku NIS-a | NIS\nNIS > Presscentar > Vesti > Uspeh mladih hemičara na Međunarodnoj olimpijadi uz podršku NIS-a\nUspeh mladih hemičara na Međunarodnoj olimpijadi uz podršku NIS-a\nTim mladih hemičara iz Srbije koji je učestvovao na 48. Međunarodnoj hemijskoj olimpijadi u Gruziji uz podršku kompanije NIS, ostvario je veliki uspeh i osvojio četiri medalje – jednu srebrnu i tri bronzane.\nTim mladih hemičara iz Srbije osvojio je četiri medalje na 48. Međunarodnoj hemijskoj olimpijadi u Gruziji\nPored velike konkurencije iz preko 70 zemalja sveta, talentovani srednjoškolci iz Srbije uspeli su da sa ovog najprestižnijeg međunarodnog takmičenja iz hemije donesu medalje našoj zemlji. Dobitnik srebrne medalje je Pavle Kravljanac, učenik Prve beogradske gimnazije, dok su bronzane medalje osvojili Andrej Kukuruzar, učenik gimnazije „Veljko Petrović“ iz Sombora, Stefan Stojanović, učenik Gimnazije u Leskovcu i Jovan Stojković, učenik gimnazije „Bora Stanković“ iz Vranja.\nEkipu mladih hemičara predvodili su profesori Dušan Sladić sa Hemijskog fakulteta, Univerziteta u Beogradu i Niko Radulović sa Prirodno-matematičkog fakulteta, Univerziteta u Nišu.\nTalentovani učenici odabrani su nakon niza takmičenja u organizaciji Srpskog hemijskog društva, a završna faza nadmetanja bila je Srpska hemijska olimpijada, koja je i ove godine organizovana uz podršku kompanije NIS.\nEkipu mladih hemičara predvodili su profesori Dušan Sladić sa Hemijskog fakulteta, Univerziteta u Beogradu i Niko Radulović sa Prirodno-matematičkog fakulteta, Univerziteta u Nišu\nNIS ulaže u razvoj obrazovanja i nauke i pruža podršku za dalji razvoj i odlazak mladih talenata na takmičenja kroz korporativni program „Energija znanja“. Saradnja sa univerzitetima i naučnim institucijama samo je deo društveno-odgovornog poslovanja NIS-a koji na ovaj način ulaže u budućnost i samim tim doprinosi razvoju nauke i obrazovanja u Srbiji.


Bela kuća (Foto arhiva Kim)\nRadun je u kratkoj telefonskoj izjavi za RTV Kim poručio da ne postoji velika šansa da se dođe do nekog rešenja u Vašingtonu.\n“Amerikanci pokušavaju da taj dijalog ožive, ali ne deluje kao da postoji velika šansa da se dođe do nekog rešenja ili pomaka zato što Albanci, pre svega, očekuju pobedu Bajdena i svoj bolji status u Vašingtonu“, kazao je Radun.\nĐurić: Jeftin pokušaj stvaranja loše političke klime\nDirektor Kancelarije za Kosovo i Metohiju Marko Đurić u saopštenju za javnost dostavljenom medijima „oštro osuđuje stav Prištine prema dijalogu sa Beogradom“.\n“Provokativne poruke predsednika Vlade Kosova Avdulaha Hotija o dijalogu Beograda i Prištine kao dijalogu dve nezavisne države jesu još jedan jeftin pokušaj stvaranja loše političke klime za razgovore, kako bi se onemogućilo postizanje bilo kakvog dogovora”, poručio je Đurić.\nĐurić ističe da Priština ne želi dogovor i da čeka da se Srbija odrekne dela teritorije.\n„Hoti i Priština ne žele dogovorna rešenja, jer žive u jalovoj nadi da će, ako uspeju da kupe dovoljno vremena, nastupiti trenutak kada će neko Srbiju primorati da se odrekne dela svoje teritorije, a to se neće dogoditi“, izjavio je.\nSastanak Aleksandra Vučića i Avdulaha Hotija u Beloj kući zakazao je za 2. septembar specijalni izaslanik Bele kuće za dijalog Beograda i Prištine Ričard Grenel.


Agro teme » Voćarstvo » Hladnjačari: Otkup maline počeo, cena neizvesna\nIako je pre dva meseca na sastanku u republičkoj vladi, na kome su prisustvovali i predstavnici malinara, utvrđena proizvođačka cena malina od 139,3 dinara po kilogramu, plus marža i troškovi prevoza, otkupljivači i izvoznici insistiraju ovih dana na ceni od 100 dinara za kilogram maline. Proizvođači smatraju da je ovakva cena ponižavajuća i očekuju pomoć države.\nPo rečima Raka Radičevića iz Kaone, sela u lučanskoj opštini, ali i drugih proizvođača maline, otkupljivači i izvoznici „crvenog zlata“ na sve načine nastoje da na neposrednim proizvođačima i bez muke ostvare što veći profit, pri čemu na direktan način krše dogovor postignut pre dva meseca u Ministarstvu poljoprivrede. Tada je, o čemu je i naš portal pisao, postignut dogovor da cena maline bude 139,3 dinara po kilogramu za ona područja u kojima je prinos do osam tona po hektaru,dok je cena maline za prinos od 10 do 12 tona po hektaru trebalo da bude 110,9 dinara ,plus marža i troškovi prevoza. Kako sada stvari stoje od dogovora nema ništa jer otkupljivači i izvoznici nude cenu od 100 dinara.\n„Za nas je to neprihvatljiva cena, bolje reći ponižavajuća i vodi nas u čist gubitak. Ja sam podigao plantažu maline na površini od jednog hektara i u sadnice, obradu, žicu, kolje, i sve druge radove, uključujući i zaštitna sredstva koja su upotrebljena po savetima stručnjaka, uložio 6.000 evra. Zasadu je treća godina,u punoj je rodnosti,i ako bih brao maline i plaćao radnike svakog dana beležio bih čist gubitak. Rešenje je da malinjak dam nekome da bere „napola“,kako se to na selu kaže, ako i za takvu ponudu bude zainteresovanih u šta sumnjam“, kaže Rako Radičević.\nPo ceni od 100 dinara po kilogramu, o kojoj se ovih dana uveliko priča među proizvođačima, retko ko će da bere maline, možda, samo oni koji imaju sopstvenu radnu snagu i male posede. Svi su svesni situacije na tržištu i ne očekuju da će se više ikada ponoviti 2008.godina kada je malina imala cenu od 2,4 evra za kilogram, ali ovo što se poslednjih godina događa s malinom je ispod svake ekonomske logike.\nPonuda maline sve manja, cena sve niža\n„Ovo je treća uzastopna godina u kojoj je jako loš rod i zbog kiše i snega biće na nivou od 30.000 tona, što je duplo manje nego prošle godine. Ništa nije bolje prošla malina u Čileu, gde je u prvoj berbi rod bio 34.000 tona, dok su Poljaci doživeli krah. Očito da maline nema na tržištu dovoljno, a nudi nam se cena od 100 dinara“, istakao je ovih dana Milan Radojičić iz Udruženja Vilamet.\nPredsednik Asocijacije proizvođača malina i kupina Srbije Dobrivoje Radović izjavio je za jedan dnevni list da je ponuđena cena neprihvatljiva i da prerađivačka cena ne sme da bude manja od 140 dinara, optuživši pri tom lobi koji hoće da malinu otkupi za bagatelu.\nIstog je mišljenja i kraljevački agronom Dragutin Jevtović koji smatra da država ima obavezu da uvede red na tržištu, da suzbije monopol otkupljivača i izvoznika i konačno zaštiti direktne proizvođače maline koji godinama donose državi devizni prihod koji nije zanemarljiv.\nOsim što su imali ozbiljne probleme sa kišom, snegom i nedavnim poplavama, iz godine u godinu problem radne snage je sve ozbiljniji. Berači jagoda mogli su se naći po ceni od 2000 dinara po danu,plus dva obroka i prevoz dok je situacija sa angažovanjem radnika za berbu malina veoma teška. Već sada dnevnica je od 2500 do 3000 dinara, plus hrana i smeštaj što malo ko ima račun da plati pri ponuđenoj ceni od 100 dinara po kilogramu.\nIma li nade za dogovor?\nPri ponuđenoj ceni, kako tvrde predstavnici udruženja malinara, ove sezone malo ko će u malinjake. Preovlađuje mišljenje da će do nekog povoljnijeg rešenja po proizvođače ipak doći, u čemu se očekuje pomoć Ministarstva poljoprivrede, odnosno Vlade. Možda iz tih razloga neki veliki otkupljivači još ne izlaze sa cenom maline. Tako, na primer, Miroljub Polugić iz hladnjače u Vrdilima kod Kraljeva, koja je u vlasništvu engleske kompanije „Lameks“, jednog od najvećih evropskih prerađivača mesa, voća i povrća, za naš portal kaže da je otkup ovogodišnjeg roda maline počeo ali da cena još nije utvrđena. Hladnjača Mondi Lameks u Vrdilima je među najvećim otkupljivačima i izvoznicima maline u Srbiji te trenutna neizvesnost u pogledu cene možda i donese dobre vesti za proizvođače.\nAsocijacija malinara Srbije berba malina cena maline hladnjačari izvoz izvoz maline kvalitet maline


Pogodjena ruska ambasada u Damasku\nSnimak postavljen na zvaničnom sajtu ruskog Ministarstva odbrane, na kojem se vide eksplozije posle vazdušnih udara koje su izvršile ruske snage.\nEkstremisti su ispalili rakete na rusku ambasadu u Damasku, što je šef ruske diplomatije Sergej Lavrov nazvao “činom terora” čiji je cilj zastrašivanje onih koji podržavaju borbu protiv Islamske države.\nDve rakete pogodile su rusku ambasadu u utorak dok su stotine ljudi bile okupljene ispred nje u znak podrške ruskoj vojnoj kampanji u Siriji, koja traje već dve nedelje. Još nema izveštaja o žrtvama.\nNapad na ambasadu nije jedina akcija protiv Rusije zbog njene intervencije u Siriji. Ruske vlasti su juče saopštile da su uhapsile nekoliko osoba povezanih sa Islamskom državom, koje su planirale napad na sistem javnog prevoza u Moskvi. Istovremeno, u audio poruci objavljenoj sinoć, šef sirijskog Fronta Al-Nusra, organizacije povezane sa Al-Kaidom, pozvao je ekstremiste u Kakvazu da napadaju Ruse iz odmazde za vazdušne napade Moskve.\nU medjuvremenu, izaslanik UN za Siriju, Stefan de Mistura, danas u Rusiji vodi razgovore čiji je cilj da se postigne razumevanje izmedju ruskih i američkih političara i krene ka političkom procesu rešenja konflikta u Siriji. On će kasnije otputovati za Vašington na razgovore o istoj temi.\nRusko ministarstvo odbrane danas je saopštilo da su ruski avioni pogodili 86 “terorističkih meta” u Siriji u protekla 24 sata. Ruski predsednik Putin, za to vreme, je doveo u pitanje američku isporuku 50 tona municije pobunjenicima u severnoj Siriji – koja je bačena iz aviona – navodeći da nema garancija da to oružje “ponovo neće pasti u ruke pripadnika Islamske države.”


Šreder: Kada su Nemačka i Rusija bile prijatelji – u Evropi je vladao mir - Sputnjik Srbija\n21:01 18 Jun 2021\n08:55 10.02.2021 Preuzmite kraći link\n„Znamo iz sopstvene istorije da, kada smo imali dobre odnose sa Rusijom, na kontinentu je vladao mir. Kada je bilo drugačije, nije bilo mira“, rekao je Šreder nemačkom listu „Handelsblat“.\nOn smatra da će gasovod „Severni tok 2“ biti uskoro završen, pošto je to u interesu Nemačke i Evrope. Šreder je pozvao da se projekat ne uvezuje sa drugim pitanjima i podsetio da su nemačke vlasti jasno saopštile: „Severni tok 2 je u našem interesu i želimo da on bude završen“.\nŠreder se složio sa mišljenjem predsednika Nemačke Franka Valtera Štajnmajera da ne treba rušiti mostove u odnosima sa Rusijom, pošto je Moskva „suviše važna za međunarodnu politiku“. Bivši kancelar je naglasio da je Rusiji potreban novac od prodaje gasa i da je to važno za uzajamnu zavisnost.\nOn je podsetio da je čak i za vreme SSSR postojala stabilna isporuka gasa i nafte. Nemačka „nikad nije imala problema sa isporukama iz Rusije“, a Rusija sa Berlinom oko plaćanja.\n„Zašto tu nešto menjati?“, zapitao je Šreder, dodavši da su Nemačkoj potrebne isporuke iz Rusije, ne samo nafte i gasa, već i drugih ruda, kao što su retki metali.


Rad sa „teškim“ ljudima - II deo - Moja Firma\nPOČETNA Baza znanja Ljudski resursi Rad sa „teškim“ ljudima – II deo\nU prethodnom tekstu bavili smo se karakteristikama „teških“ ljudi. Već znamo da svako od nas ponekad može poneti epitet „teške“ osobe, ali ovde je reč o onima koji dosledno nose taj epitet.\nU privatnom životu, najčešće možemo da biramo ljude kojima smo okruženi. Međutim, u poslovnom, ponekad je neophodno posmatrati širu sliku i biti u mogućnosti da se pronađe kompromis onda kada je to mudro. Na primer, neko može stalno kasniti i probijati rokove, zbog čega ceo tim na njega može gledati kao na nekog na koga se ne može osloniti, ali zato može, sa druge strane, biti pravi generator kreativnih ideja, drugačijih pristupa poslu ili vrstan stručnjak u onome što radi.\nZato se sada bavimo strategijama pomoću kojih je moguće rad sa „teškim“ ljudima učiniti lakšim, efikasnijim i konstruktivnijim.\nKomunikacija koja se zasniva na uvažavanju kako tuđih, tako i sopstvenih prava, uvek je dobra strategija za rad sa ljudima, uključujući i one koje karakterišemo kao „teške“. Direktna, ali fer i nenepadna komunikacija, što jesu ključne odlike asertivnosti, može obezbediti da iskažemo sve ono što želimo, ali bez toga da druga strana naše zahteve doživi kao napad ili uvredu. Ponekad će, ma koliko se vodili principima asertivnosti, druga osoba to možda ipak doživeti kao lično ili urgožavajuće, ali nemoguće je uticati na to šta će druga osoba misliti ili osećati. Stoga, ako komuniciramo asertivno, znamo da smo dali sve od sebe da nastupimo iz pozicije koja je fer i korektna, a kako će je doživeti druga stana, uvek je dobrim delom i na njoj samoj.\nNa primer, u situaciji da se „teška“ osoba naljutila zato što joj je upućena kritika na njen rad, možemo joj reći: „Razumem da ti je stalo da tvoj rad bude kvalitetan, a moja kritika se i odnosi na to da ti ukažem na mesta gde on može biti poboljšan, stoga nema potrebe da ga shvataš lično i kao nešto što je nepromenljivo“.\n„Teške“ osobe mogu biti sklone da otvoren razgovor doživljavaju kao napad na sebe, stoga je uvek važno u kom se kontekstu komunikacija odvija. Kada je u pitanju posao, uvek možemo fokus da zadržavamo na tome da se svaka kritika ili bilo šta drugo što žeimo nekome da uputimo odnosi isključivo na njen rad i na ponašanje u kontekstu organizacije. To, naravno, ne znači da se u takvom kontekstu ne javljaju emocije i sve ono što inače doživljavamo i u drugim kontekstima, ali zadržavanje fokusa na temi i povodu komunikacije može da pomogne da jasno iskažemo ono što imamo, smanjujući mogućnost da nas druga strana pogrešno razume.\nNa primer, ako uputimo osobi kritiku na njen rad, ona može da počne da priča o tome kako ju je to jako pogodilo, kako daje sve za firmu u kojoj radi i kako nije fer da joj sad upućujemo kritiku, a toliko toga ranije je dobro obavljala. Zato je važno zadržati fokus na onome što se odvija ovde i sada: „Jasno mi je da te je kritika pogodila, ali isto tako želim da ti ukažem na to da ne stavljam primedbu tvojoj kompletnoj ličnosti i tvom sveukupnom radu ovde, već želim da se fokusiramo na ovaj konkretan zadatak koji je tema ovog razgovora“.\nVeć smo rekli da su „teške“ osobe često nedovoljno fleksibilne da bi mogle da sagledaju i perspektivu drugih ljudi, pa je ponekad strategija koja se sastoji iz ukazivanja na upravo to sasvim dovoljna.\nNa primer, ako razgovaramo sa osobom koja je sklona preteranoj i ne baš uvek opravdanoj kritici drugih ljudi i zbog toga drugi sa njom u kolektivu imaju problem, možemo joj pristupiti tako što ćemo je pozvati da pokuša da zamisli kako se oseća osoba koja je često na meti njenih kritika ili kako se mi sami osećamo po tom pitanju. Recimo: „Jasno mi je da ti smeta kada je neko neefikasan, ali to ne znači da je on uvek takav i da je u redu da mu se to stalno prebacuje. Probaj da zamisliš kako bi tebi bilo kada bi ti neko stalno prigovarao zbog jedne stvari koju si nekad uradio/la pogrešno. Sigurno se ne bi osećao/la prijatno i bilo bi ti teško da promeniš svoje ponašanje koje je predmet kritike“.\nLjudi koje doživljavamo kao „teške“ ponekad mogu da nas, svesno ili ne, izmanipulišu tako da uradimo ili kažemo nešto zbog čega bismo kasnije mogli da zažalimo. Na primer, ako je osoba besna, lako se može desiti da na njen bes i sami reagujemo besom koji možda baš u tom trenutku osećamo. Strategija „nepecanja“ upravo se sastoji od toga da jasno budemo svesni granice šta je nečije doživljavanje i kako ono može da utiče na nas.\nNa primer, osoba kojoj smo uputili kritiku može da se rasplače ili rastuži, izazivajući kod nas osećaj krivice ili poriv da preispitujemo da li je baš bilo neophodno da joj kažemo to što smo joj rekli, jer „eto kako je osetljiv/a, možda je ipak trebalo da prećutim“. Ako se vodimo time, onda ta osoba izazivanjem osećaja krivice (što ne mora da bude namerno niti svesno) može da učini da ubuduće biramo da preskočimo neprijatan razgovor, kako bismo izbegli i osećaj krivice. No, i ovo je situacija u kojoj je najpre potrebno prepoznati „mamac“, a to mogu biti suze, povlačenje, ljutnja ili bilo koja reakcija koja bi mogla da u nama samima izazove neprijatnost, a zatim možemo da reagujemo asertivno, da insistiramo na zadržavanju fokusa ili promeni perspektive.\nJasna pravila i smernice.\nŠto su u organizaciji jasnije postavljena pravila i jasno je šta ko, kada, zašto i koliko radi, manji je prostor za sve one situacije koje mogu da se nazovu „teškim“. Zato takvim ljudima treba otvoreno staviti do znanja kakva su naša očekivanja spram njihovog rada i zalaganja, jasno definišući šta je to što je neprihvatljivo i kakve će sankcije biti preduzete ukoliko se od pravila bude odstupalo.\nNa primer, osobi koja stalno kasni možemo reći da je takvo ponašanje neprihvatljivo, da je jasno da se svakome ponekad može dogoditi, ali da je to kod nje već nešto na šta možemo (ali ne želimo) da računamo i da nam to nije prihvatljivo, te da joj ukažemo na to šta će se desiti ukoliko se sa neželjenim ponašanjem nastavi (smanjenje plate, ukidanje nekih beneficija, otkaz).\nSve ove strategije su dobre za komunikaciju sa ljudima generalno, doživljavali ih mi kao teške ili ne. Svaka od njih se zasniva na ideji da sa zaposlenima komuniciramo fer, iskreno i otvoreno, bez želje da šaljemo dvostruke poruke ili da svoju agresiju proguramo kao nešto prihvatljivo, istovremeno netolerišući njihovu. Baš zato naše ophođenje prema njima može i treba da posluži kao primer toga na koji način se može komunicirati o važnim i potencijalno neprijatnim temama.\nIpak, i pored sve dobre volje i strpljenja, ponekad neće biti moguće pronaći zajednički jezik sa „teškim“ osobama. I zato je i davanje otkaza takvoj osobi takođe legitimna opcija, onda kada su sve druge iscrpljene, neuspešne i kada je procenjeno da je šteta koju ta osoba, svojim ponašanjem, može naneti kolektivu, veća od koristi koju donosi u firmu.\nPoslednja izmena dana\t9. januara 2016. u 16:26


Pčelari Vojvodine se okupili na Sajmu u Novom Sadu - AgroSmart\nPčelari Vojvodine se okupili na Sajmu u Novom Sadu\nsubota, 07. marta 2020.\nRadojević je ukazao na važnost ove tradicionalne sajamske manifestacije sa međunarodnim učešćem koju okrajinski sekretarijat i finansijski podržava, jer na najbolji način promoviše pčelarstvo i proizvodnju meda, a široj javnosti predstavlja sliku o stanju ove sve značajnije poljoprivredne grane.\n– Pokrajinski sekretarijat je u 2017. godini napravio izuzetan iskorak u finansijskoj podršci pčelarstvu, kada je uvećan nivo subvencija za pet do šest puta u odnosu na period pre toga. Za ove tri godine zaključili smo sa vojvođanskim pčelarima preko 400 ugovora ukupne vrednosti blizu 150 miliona dinara. Pčelari su pravi primer kako se treba udruživati – u Savez pčelarskih organizacija Vojvodine i Savez pčelarskih organizacija Srbije koje su krovne organizacije naših pčelara i referentni sagovornici Pokrajinskog sekretarijata i Ministarstva poljoprivrede, istakao je Radojević I dodao da je na aktuelni pokrajinki konkurs za pčelarstvo pristiglo više od 220 prijava.\n– Podaci pokazuju da pčele oprašuju 90 odsto biljaka i da bi bez pčela za nekoliko godina sa lica Zemlje nestalo bi 100 000 vrsta. Oko 200 poljoprivrednih kultura oprašuju pčele, pa su koristi od medonosnih pčela nemerljive, podsetio je Radojević na stručnom savetovanju organizovanom u okviru Sajma pčelarstva. On je ukazao da ovi podaci govore sasvim dovoljno i upozoravaju nas o tome da svi zajedno moramo voditi računa o optimalnim agrotehničkim merama, posebno kada je reč o primeni pesticida i herbicida, kao ostalih toksičnih supstanci koje mogu štetno uticati na pčele.\nPredsednik Saveza pčelarskih organizacija Vojvodine Radomir Vlačo podsetio je da se ova manifestacija tradicionalno održava svake prve subote u martu, u vreme pre početka pčelarske sezone pa je to prilika da se pčelari okupe, nabave potrebnu opremu, razmene iskustva I čuju korisna stručna predavanja.\nOve godine, prema njegovim rečima, na sajamskoj izložbi okupilo se više desetina izlagača koji su pčelarima ppnudili košnice, ramove, dimilice, preparate za lečenje pčela,odela I drugu neophodnu opremu.\nRadomir Vlačo je Sekretaru Radojeviću uručio povelju Saveza pčelarskih organizacija Vojvodine za doprinos Pokrajinskog sekretarijata za poljoprivredu razvoju pčelarstva u Vojvodini.\nProf. dr Nedeljko Tica, dekan Poljoprivrednog fakulteta koji je zajedno sa Savezom pčelarskih organizacija Vojvodine domaćin ove sajamske manifestacije, ukazao je na njen višestruki značaj koji se ogleda u mogućnosti da, u okviru strčnog savetovanja, pčelari steknu najnovija saznanja u oblasti proizvodnje kojom se bave, a s druge strane reč je o\njedinstvenom mestu gde se osim pčelara okupljaju i proizvođači opreme, reprodukcionog materijala ali i nosioci agrarne politike.\nOsim pčelara iz naše zemlje manfestaciji su prisustvovali i gosti iz Rumunije, Mađarske, Hrvatske, Bosne i Hercegovine i Slovenije.


Novi trend u nezi kože: tretmani kristalima - Harper‘s Bazaar\nNovi trend u nezi kože: tretmani kristalima\nDa li kristali imaju moć da poboljšaju stanje naše kože?\nZa mnoge dame su kućni tretmani lica nezaobilazna rutina koja se poštuje svake nedelje. Pored korišćenja raznih različitih preparata koji “vraćaju život” našoj koži, u istu modernu rutinu se provukla i jedna vekovima stara beauty tradicija koja uključuje masažu žadom, a koja u poslednje vreme dobija sve više na popularnosti na društvenim mrežama.\nSada kada znamo na koje sve načine možemo upotrebiti roler od žada, vreme je da proširimo celokupnu priču o korišćenju kristala za negu lepote. Tretmani kristalima, poput masaža žadom, koriste mističnu moć kristala, a sve što treba da uradimo da bismo ih upotrebili jeste da legnemo, opustimo se i postavimo različito drago kamenje na različita mesta na licu. “Kristali vibriraju na različitim frekvencijama i pomažu u dovođenju tela i lica u sinhronizaciju tako da mogu sijati”, tvrdi Joey Wargachuk, izučavalac i korisnik kristala iz Toronta. “Kada ih postavite na različite merdijane, koji predsatvljaju različite energetske tačke na licu, oni bukvalno apsorbuju toplotu, a zatim je ispuštaju.” Prema njemu, toplota koju ispuštaju uglavnom otklanja tenziju i nadutost sa mesta na koje se stave, zbog čega je njihovo pravilno postavljanje i te kako bitno.\nEksperti za kristale zato kreiraju različite formacije kamenja koje se može kupiti u setovima, zajedno sa dijagramom gde da postavite odgocarajuće kristale. Kada imate dobitnu kombinaciju, sve što treba da uradite je da legnete i opustite se. Heather Askinosie, takođe ekspert za kirstale je otkrila da često svoje emotivno stanje zadržavamo na licu, što utiče na lepotu, ali sa korišćenjem kristala možete ukloniti taj stres i tenziju. Takođe postoje i anti-age tretmani sa kristalima koji uključuju lepidolit (stavlja se između obrva – za lepotu), dva roze kvarca (jedan se stavlja na čelo, drugi na bradu – za voljenje samog sebe) i akvamarin (stavlja se na oba obraza, za podsticanje mladalačkog izgleda). Iako se više gledaju kao na deo meditacije, kristali se mogu kombinovati i sa kozmetičkim proizvodima: npr. možete staviti masku za lice, a zatim preko nje postaviti kristale na 15 minuta.\nNaravno, i dan danas postoje skeptici koji ne veruju u moć kristala, ali da ne daju nikakav efekat - zar bi bili toliko dugo u upotrebi? U svakom slučaju, i da jeste u pitanju placebo efekat, niko ne može da ospori njihovu terapeutsku moć prilikom meditacije i stanja mirovanja koji su potrebni da bi ovo “magično” kamenje imalo efekta za lepotu.\nKakvo je vaše mišljenje o beauty tretmanima sa kristalima?\nKako napraviti prirodnu kozmetiku kod kuće\nKozmetičari daju jednostavne recepte za „uradi sam“ masku za lice, masku za kosu i losion.\nKockicama leda do sveže i zategnute kože lica\nSuočavanje sa otokom i usporavanje starenja.\nKako savršeno obrijati noge - saveti stručnjaka


NSinfo: Za Dan Grada: Besplatan gradski prevoz, parking, jeftinije grejanje, besplatno na bazen i klizanje...\npovodom obeležavanja Dana Grada Novog Sada prevoz putnika u javnom gradskom prevozu na teritoriji Grada Novog Sada 1. februara, obavlja se bez naknade (karte se ne naplaćuju na gradskim i prigradskim linijama).\nNaplata karata na međumesnim linijama obavlja se po važećem Cenovniku (Zonsko-tarifni sistem).\nJKP „Parking servis“ neće naplaćivati parkiranje u petak 1. februara.\nNova, niža cena grejanja i tople vode počeće da se primenjuje od petka, 1. februara.\nJavno preduzeće ,,Sportski i poslovni centar Vojvodina“ obaveštava sve da će povodom obeležavanja 1. februara – Dana Grada Novog Sada, u petak na bazenu i klizalištu, biti BESPLATNE GRAĐANSKE SMENE:\nBazen: 10:45 – 12:45/ 13:00 – 15:00/ 17:00 -19:00\nLedena dvorana: 10:30 – 12:00 / 18:00 – 19:30.\nZbog bezbednosti posetilaca ograničen je broj korisnika po smeni\nPovodom Dana grada, Gradska biblioteka danas omogućava upis članova (dece i odraslih) sa popustom od 50 odsto, tako da članarina za odrasle iznosi 250, a za decu 150 dinara. Popust traje jedan dan, a članarina važi godinu dana.\n... bazen, gradsk prevoz, gradska biblioteka, grejanje, Istorija Novog Sada, klizalište, klizanje, Novi Sad, parking, spens, toplana


Dani savremenog danskog filma u DKC-u\nGozba za filmske sladokusce\nDani savremenog danskog filma, pod sloganom Gozba, biće održani od 20. do 24. aprila u Dvorani Kulturnog centra Beograda.\nBeograd 20. april 2017. 16:30\nU glavnom programu ovog uvida u savremenu dansku filmsku produkciju u selekciji reditelja i urednika filmskog programa KCB-a Stefana Arsenijevića našlo se sedam igranih i dva dokumentarna filma.\n"Ovih devet filmova odražavaju svu raznovrsnost i kvalitet jedne od vodećih kinematografija u svetu. U selekciji su zastupljeni novi filmovi velikana evropskog filma, poput dvostrukog dobitnika Zlatne palme Bilea Augusta i oskarovke Suzane Bier, ali i nova autorska imena koja upravo suvereno stupaju na scenu", kaže Stefan Arsenijević.\nOn napominje da se slogan manifestacije odnosi se na gozbu koju ovi filmovi predstavljaju za filmske sladokusce, ali je i lajtmotiv koji se pojavljuje u gotovo svim ostvarenjima u selekciji. Arsenijević dodaje da će presek savremenog danskog filma upotpuniti i izbor kratkih filmova koji će biti prikazani u Filmskoj galeriji DKC-a, te da će počasni gost manifestacije biti glumica Danica Ćurčić, koja će smotru i otvoriti.\nDanica, koja je pre četiri godine proglašena za evropsku glumačku Zvezdu u usponu na Berlinskom festivalu, u rodnom Beogradu predstaviće čak dva filma: "Tiho srce" Bilea Augusta za koji je dobila godišnje nagrade i danske kritike i Danske filmske akademije, kao i ansambl film "Da skratimo priču".\nPovod programa je sto godina diplomatskih odnosa između Danske i Srbije, a organizatori manifestacije su Ambasada Danske u Srbiji i Kulturni centar Beograda u saradnji s Danskim filmskim institutom. Ulaznice su u prodaji po ceni od 250 dinara na biletarnici DKC-a.


Hondin CR-V „Black Edition“ stigao u Srbiju sportskom izdanju - GARAŽA\nŽeljno isčekivan model, uzbudljivi „Honda CR-V Black Edition“ sa sportskim karakteristikama, od sada je na raspolaganju i vozačima u Srbiji koji će izvesno uživati u svakoj posebnosti ovog sofisticiranog hibrida.\nNajprodavaniji Hondin SUV na svetu sada je dostupan sa paketom opreme „Black Edition“kod verziji sa hibridnim pogonom. Ovaj prostrani i aerodinamični model jedinstvenog dizajna odlukuje komforan, relaksirajući ambijent kombinovan sa praktičnošću i pogodnostima velike kabine.\nLjubitelji hibrida na raspolaganju će imati inteligentnu Multi-Mode Drive (i-MMD) efikasnu tehnologiju koja automatski bira između električnog, hibridnog ili klasičnog pogona smanjujući potrošnju goriva i emisiju CO2 i čineći da automobil uvek koristi energiju na najoptimalniji način.\nBesprekorni i prefinjeni „Honda CR-V Black Edition“ obiluje pametnim rešenjima i korisnisnim inovacijama koji čine ovu petu generaciju CR-V-a pravim vozačkim SUV-om. Kreiran je za one koji znaju da uživaju u sofisticiranom enterijeru sa modernim infotainmentom uz udobnost i svestranost po kojoj je CR-V poznat.\nNjegov markantni izgled odlikuju tamne definicije sastavnih komponenti: od crnih, sportskih 18-inčnih aluminijumskih točkova, crno-hromiranih lajsni i ukrasa koji naglašavaju dinamični oblik, do svih pažljivo kreiranih elemenata enterijera i sedišta presvučenih crnom luksuznom kožom.\n„Honda CR-V Black Edition“ je pouzdan partner, jer poseduje SENSING paket sigurnosne opreme, koji je dizajniran tako da putnicima pruži maksimalnu sigurnost tokom vožnje.\nInteligentni sistemi za prevenciju sudara i izletanje sa puta, kao i oni za praćenje situacije u saobraćaju predstavljaju alate koji ulivaju poverenje i pružaju oslonac putnicima, jer ovaj Hondin SUV samostalno ukazuje i bira najoptimalnija bezbednosna rešenja.\n„Honda CR-V Black Edition“ uliva poverenje koje neće biti iznevereno ni u najdelikatnijim misijama, jer je lojalan saveznik svima koji se opredele za vozilo HONDA CR-V.\nOvaj model dostupan je u prodajnom salonu „Honda Srbija“ na adresi Omladinskih brigada 33a na Novom Beogradu, po ceni već od 39.490eur.\n2021 black edition cena cr-v honda hybrid\nPotpuno novi Jeep Grand Cherokee za 2022. godinu: tehnološki najnapredniji i najluksuzniji Grand Cherokee sa najboljim 4×4 sposobnostima ikada\nPrevious post:Potpuno novi Jeep Grand Cherokee za 2022. godinu: tehnološki najnapredniji i najluksuzniji Grand Cherokee sa najboljim 4×4 sposobnostima ikada\nNext post:Giulia GTA rasprodata: priča o autentičnoj strasti


Održana koordinacija vijećnika i zastupnika SDP BiH na području SBK - Bug.ba - Info portal Bugojno\nOdržana koordinacija vijećnika i zastupnika SDP BiH na području SBK\nRedakcija 08/11/2017 1 komentar\nDana 07.11.2017. godine, u prostorijama SDP BiH Donji Vakuf, održana je koordinacija vijećnika i zastupnika SDP BiH na svim nivoima vlasti, sa područja Srednjobosanskog kantona.\nIz izlaganja predsjednika Klubova SDP BiH sa svih nivoa vlasti vidljiv je nerad, kako pojedinih općinskih vijeća, tako i Kantonalne skupštine i Federalnog parlamenta. Ne sprovode se donešene procedure, odluke kao ni zakoni donešeni u Kantonalnoj skupštini i Federalnom parlamentu. Predstavnici SDP BiH će tražiti da se u svim budžetima poveća izdvajanje za poljoprivredu, da se obezbjede veća sredstva za prvo zapošljavanje mladih, da se proširi esencijalna lista lijekova, kako bi sve kategorije stanovništva mogle doći do istih.\nParlamentarci SDP BiH traže od vladajuće koalicije SDA-HDZ-SBB da ubrzaju proceduru za donošenje reformskih zakona, kako bi se što prije stekli uslovi za priključenje EU. Ovom dinamikom rada pomenute koalicije, EU nam postaje samo san.\nPoljoprivrednici iz F BiH u Travniku: Tražimo isplatu svih dugovanja!\nHrabra mlada doktorica Merima Kruščica: Pajserima razbijala stakla kako bi spasila unesrećene\npa kad vam jedan covijek sve naredi…


Naime, ogranak Bed Blu Bojsa iz Vukovara napao je Delije iz ovog grada, a ne Grobare, kako se prvobitno mislilo i kako su objavili hrvatski mediji.\nKako Telegraf saznaje iz izvora bliskih navijačkim grupama u Vukovaru, pristalice Dinama iz Zagreba imale su dojavu o kretanju Delija iz Vukovara, te su ih napali dok su sedeli u jednom kafiću, naoružani motkama i bakljama.\nTuča navijača u Vukovaru\nNastao je opšti haos, koji je dokumentovan i snimcima, a prema novim informacijama deblji kraj izvukli su hrvatski navijači, ali je povređenih bilo na obe strane.\nHrvatski mediji obavestili su da je u vukovarskoj bolnici posle tuče šest osoba zatražilo lekarsku pomoć, a privedeno je 16 učesnika tuče. Jedan teže povređeni je i među navijačima Zvezde, prenosi "Telegraf.rs".\nMediji su pisali o tuči Grobara i BBB zato što je jedan navijač Partizana, koji se našao na istom mestu u trenutku napada na Delije uskočio u pomoć srpskim navijačima i na kraju je uhapšen. Na osnovu njegovog hapšenja, mediji su zaključili da je u pitanju bio sukob Grobara i BBB.


Dojče telekom najozbiljniji kandidat za kupovinu Telekoma Srbije? - SandzakHaber.Net , Sandžačke Internet Novine !\nNaslovna Vijesti Srbija Dojče telekom najozbiljniji kandidat za kupovinu Telekoma Srbije?\nDojče telekom najozbiljniji kandidat za kupovinu Telekoma Srbije?\nOd HaberNews - 20. Juna 2014. 0 48 Podeli na Fejsbuku\ntweet Dojče telekom je zainteresovan za preuzimanje Telekoma Srbija, piše današnji “Blic” i dodaje da je ta nemačka telekomunikaciona kompanija “favorit” srpske vlade.\nIzvor lista kaže da je Evropska banka za obnovu i razvoj (EBRD) zainteresovana je za ulazak u Telekom Srbije, ali da je u Vladi Srbije “favorit” Dojče telekom koji posluje u 50 zemalja i zapošljava 230.000 ljudi.\n“Dojce telekom je vlasnik telekomunikacionih kompanija u Hrvatskoj i Crnoj Gori. Pre dve nedelje je dao ponudu i za privatizaciju Telekoma Slovenije, pa je logična njegova namera da ulaskom u Srbiju zaokruži poslovanje na Balkanu”, naveo je neimenovan sagovornik “Blica”.\nIsti izvor je istakao da bi Dojče telekom kupio većinski deo u Telekomu Srbija, dok je EBDR institucija koja je u Srbiji, do sada, kupovala manjinski udeo u kompanijama i bankama. Plan je da se kupac Telekoma Srbija nađe do kraja godine, a procena je da bi se njegovom prodajom moglo dobiti najmanje 1,4 milijardi evra, na koliko je ta kompanija procenjena 2011. godine, piše “Blic”.\ntweet Prethodni tekstPsi naslednici 75 milona dolara?Sledeći tekstVučić: Zakon o radu za sedam dana HaberNews\tPOVEZANE OBJAVEVIŠE OD AUTORA


Đerdapska klisura LETO 2020 Srbija, Last Minute Putovanja Đerdapska klisura\nĐerdapska klisura nalazi se na toku reke Dunav kroz Srbiju i predstavlja najveću i najdužu klisuru na evropskom kontinentu.\nČitava klisura, zajedno sa okolnim prirodnim okruženjem na desnoj obali Dunava, u dužini od oko 100 kilometara, proglašena je 1974. godine nacionalnim parkom.\nNacionalni park počinje kod Golupca, gde Dunav dostiže širinu od oko 6km, najveću na čitavom svom toku, pa sve do Karataša kod Kladova. Obuhvata pojas od nekoliko kilometara široke obale koja se na pojedinim mestima vertikalno uzdiže i do 800 metara iznad reke. Najatraktivniji deo klisure je Kazan, gde se širina Dunava sužava do 150 metara a dubina seže i do neverovatnih 90 metara što je ujedno i najdublji deo čitavog njegovog toka ali i jedna od najvećih izmerenih rečnih dubina na svetu.\nOsim izuzetnih prirodnih lepota i geomorfoloških karakteristika, područje nacionalnog parka Đerdap je prepuno ostataka iz najrazličitijih istorijskih (i praistorijskih) perioda. Od samog ulaska u klisuru i srednjovekovnog utvrđenja Golubački grad, preko antičkih gradova i građevina iz rimskog perioda, kao što su ostaci Trajanovog mosta i Trajanove table, do najstarijih slojeva mezolitskih i neolitskih naselja misterioznog Lepenskog Vira.\nĐerdapska klisura, LETO 2020, PUTOVANJA TURISTIČKIH AGENCIJA YUTA ZA Đerdapska klisura Srbija\nCena od368 €


Merkelova u klinču s Trampom /video/ - Sputnjik Srbija\n02:11 25 Januar 2021\nMerkelova u klinču s Trampom /video/\n17:02 10.06.2020 (osveženo 22:46 11.06.2020) Preuzmite kraći link\nIzmeđu nemačke kancelarke Angele Merkel i američkog predsednika Donalda Trampa sve je više nesporazuma. Osim što se otvoreno suprotstavila Sjedinjenim Državama po pitanju gasovoda Severni tok dva, Merkelova je, povodom ubistva crnca Džordža Flojda, rekla da je Trampova politika kontroverzna kad je reč o njegovoj ulozi u polarizaciji društva.\nU Nemačkoj su oštro kritikovali i Trampovu odluku o smanjenju američkog kontingenta u toj zemlji, a dve zemlje ne slažu se ni po pitanju odnosa prema Kini. Da li je epidemija Kovida 19 jedini razlog za odbijanje Merkelove da dođe na samit G7 u Vašingtonu? Hoće li sporovi SAD i Nemačke potkopati NATO? Gubi li Tramp interesovanje za Evropu? Da li njegove svađe sa saveznicima idu na ruku američkim demokratama?\nU današnjem izdanju „Sveta sa Sputnjikom“ odnose SAD i Nemačke u našem studiju analiziraju dugogodišnji dopisnik lista „Politika“ iz Nemačke Miroslav Stojanović i politikolog Aleksandar Pavić.\nUključujemo i novinara, člana Izvršnog komiteta Trilateralne komisije Jovana Kovačića.\nAmerika, Nemačka, Donald Tramp, Angela Merkel


Izvor: RTS, 18.Okt.2019, 12:52\nTalentovani košarkaš Uroš Trifunović vratio se u Partizan sa pozajmice u Mega Bemaksa.\nProšlogodišnji prvak Evrope sa juniorskom selekcijom Srbije letos je pristupio Megi do kraja sezone, ali je već posle nekoliko meseci raskinuta pozajmica.\n"Nakon okončanog pripremnog perioda i početnih utakmica ABA lige, pokazalo se da procena nije bila odgovarajuća i da Mega nije idealno mesto >> Pročitaj celu vest na sajtu RTS << za razvoj Uroša, koji je nesporno veliki talenat. Upravo iz navedenog razloga, dogovoreno je da se ustupanje okonča, a u ovom trenutku se razmatra šta je najbolje rešenje za mladog igrača", piše na sajtu Partizana.\nOvaj 18-godišnji plej, sin bivšeg košarkaša i trenera Crvene zvezde Aleksandra Trifunovića, prošlu sezonu proveo je na pozajmici u Mladosti iz Zemuna.\nTalentovani košarkaš Uroš Trifunović vratio se u Partizan sa pozajmice u Mega Bemaksa...Prošlogodišnji prvak Evrope sa juniorskom selekcijom Srbije letos je pristupio Megi do kraja sezone, ali je već posle nekoliko meseci raskinuta pozajmica..."Nakon okončanog pripremnog perioda i početnih utakmica...


M. D. 12. maja 2017. 21:14\nPosetioci Bele kuće od sada će moći da posete bioskop koji je nekada služio kao prostorija za garderobu u koju se nekada Dvajt Ajzenhauer iskradao da bi gledao vesterne i gde je Džimi Karter gledao film „Svi predsednikovi ljudi“.\nOdluka da se otvori za javnost privatni predsednički teatar koji je u velikoj prostoriji za garderobu podesio 1942. Frenklin Ruzvelt, donela je predsednikova supruga Melanija Tramp, prenosi AFP.\n„Bela kuća pripada građanima ove drzave. Verujem da bi svako ko je u poseti i obilazi kuću trebalo da ima što veći pristup njenoj bogatoj istoriji i lepoj tradiciji“, rekla je prva dama.\nMeđu najvećim ljubiteljima filma koji su živeli u Beloj kući bili su Ajzenhauer, koji je voleo vesterne i posebno filmove Garija Kupera, i Ričard Nikson koji je voleo crno-bele mjuzikle kao što je „Janki Dudl Dendi“.\nOn je za vreme boravka u Beloj kući odgledao 480 filmova, više od bilo kog drugog predsednika, a prvi film koji je tu pustio bio je „Svi predsednikovi ljudi“ o aferi Votergejt i rušenju Ričarda Niksona.\nZa Džordža Buša se govorilo da je voleo filmove o borbi poput „Pad crnog jastreba“ (Black Hawk Down) i „Bili smo vojnici“ (We were soldiers).\nBarak Obama je pustio „Ubiti pticu rugalicu“ (To Kill a Mocking Bird) u znak obeležavanja 50-godišnjice filmova sa tematikom rasnih predrasuda na jugu SAD.\nA prvi film koji je pušten od kako je Donald Tramp preuzeo predsedničku dužnost bio je „Potraga za Dori“ (Finding Dory), animirana priča o ribi koja traži svoje roditelje.\nBioskop se nalazi u istočnom krilu Bele kuće, navodi agencija.


Ukinuta odluka o povećanju kapaciteta solarne elektrane Briska Gora - ecoportal.me\nUkinuta odluka o povećanju kapaciteta solarne elektrane Briska Gora\nVlada je stavila van snage zaključke od 1. oktobra 2020. godine, kojim je bilo predviđeno povećanje zone za izgradnju solarne elektrane na Briskoj Gori i povećanje kapaciteta tog energetskog objekta sa 118 na 262 megavata.\nRanijim zaključkom bila je donešena odluka o izmjeni prostorno-urbanističkog plana opštine Ulcinj, čime je bilo predviđeno povećanje zone za izgradnju solarne elektrane na Briskoj Gori sa 467 ha na 925,25 hektara, a prepoznate su tri prostorne cjeline u okviru zone za izgradnju solarnih elektrana.\nKako je saopšteno iz Vlade, odluka je ukinuta zbog nedostataka u proceduri donošenja planskog dokumenta, kao i neodrživosti planskih rješenja sa aspekta uticaja na životnu sredinu na lokalitetima Zoganjske polje, Solana, Knetsko i Šasko jezero, posebno zbog staništa ptica.\nVlada je u decembru 2018. usvojila odluku o davanju u dugoročni zakup zemljišta na tom lokalitetu, konzorcijumu kompanija – finski Fortum i EPCG i firma Sterling & Wilson.\nIzgradnjom solarne elektrane na Briskoj Gori, Crna Gora bi dala značajan doprinos borbi sa globalnim klimatskim promjenama.\n-Solarnu elektranu čine solarni fotonaponski sistemi koji sunčevu energiju pretvaraju u električnu energiju. S obzirom na to da prilikom proizvodnje električne energije nema štetnih produkata, realizacija elektrane neće imati negativnog uticaja na naselja i zaštićena prirodna dobra u kontaktnim zonama – saopštila je Vlada prošle godine.\nKako je tada saopšteno, solarne elektrane gradile bi se na lokacijama na kojima je obezbijeđena saobraćajna pristupačnost i priključci na mrežu elektroenergetske i druge tehničke infrastrukture.\nPlanirana godišnja proizvodnja solarne elektrane, nakon završetka obje faze projekta, trebalo je da iznosi oko 450 GWh električne energije godišnje.\nBriska gorasolarna elektranasolarna energijaUlcinj\nSolarni paneli bi mogli biti postavljeni na svim javnim zgradama u Evropi do 2025. godine\nNajveća evropska plutajuća solarna elektrana izgrađena u Portugalu\nSkladištenje sunčeve energije sada je moguće i to u trajanju do 18 godina


Ruski Krstur: Književni susreti “Kosteljnikova jesen” – Opština Kula\nRuski Krstur: Književni susreti “Kosteljnikova jesen”\nKulturna manifestacija “Kosteljnikova jesen“ biće održana od 9. do 17. novembra u više mesta gde žive Rusini. Književni susreti počeće 9. novembra u Ruskom Krsturu, na kojima će biti predstavljena najviša ostvarenja akademika Julijana Tamaša, Olene Plančak Sakač, Irine Hardi Kovačević i drugih rusinskih stvaralaca. “Kosteljnikova jesen” će biti završena multimedijalnim programom mladih “Dnjovka” u Ruskom Krsturu 17. novembra.\nU okviru manifestacije, koju organizuje Dom kulture Ruski Krstur, biće prezentovano književno, naučno i muzičko stvaralaštvo kod Rusina, a 16. novembra u osnovnoj školi “Petefi Brigada” u Kuli, biće održani i susreti recitatora. Prema rečima organizatora ti susreti će se ubuduće zvati po novinaru Mihaju Zazuljaku, koji je pružio izuzetan doprinos recitatorskom pokretu kod Rusina.\nKulturna manifestacija “Kosteljnikova jesen” („Kostelьnikova єšenь“) prvi put je organizovana 1994. god. i posvećena je delu utemeljivača i velikana rusinske pismenosti i književnosti, doktoru filozofije Havrijilu Kosteljniku (Dr Gavriїl Kostelьnik), teologu, književniku, kodifikatoru rusinskog jezika i autoru prve knjige umetničke literature na rusinskom jeziku.


Poslednja izmena 11:42\n16.01.2019 u 11:35\nU pratnji predsednika Ruske Federacije Vladimira Putina u Beograd sutra dolaze predstavnici više od 40 ruskih kompanija, koje traže partnere među srpskim visokotehnološkim kompanijama. Na sutrašnjem skupu „Digitalni dijalog Srbija-Rusija” čelni ljudi srpskog i ruskog „IT kapitala” imaće priliku da razmene ideje i projekte i dogovore buduću saradnju. Ruske kompanije su pre nekoliko godina prepoznale Srbiju kao dobru visokotehnološku destinaciju, kaže direktorka Sektora za međunarodne ekonomske odnose Privredne komore Srbije Jelena Jovanović. Očekuje, kada se saberu svi rezultati srpskog IT izvoza iz prethodne godine, da će on premašiti milijardu evra. „Ovu posetu (Putina) koristimo da bismo više od 40 ruskih kompanija koje dolaze, upoznali sa srpskim kompanijama”, kaže\n13.12.2018 u 12:48\nPapa Franja u Makedoniji 7. maja\nSKOPLjE – Papa Franja će posetiti Makedoniju 7. maja 2019. godine, objavila je danas makedonska vlada. U najavi se navodi da poglavar Rimokatoličke crkve dolazi na poziv najviših makedonskih vlasti i lokalne katoličke crkve. „Na apostolskom putovanju u Makedoniju 7. maja 2019. papa Franja će posetiti Skoplje, rodni grad svete Majke Tereze”, precizirala je Vlada Makedonije, napominjući da će program posete biti naknadno objavljen, prenosi Beta. U Makedoniju će papa Franja doći iz Bugarske, gde će boraviti od 5. do 7. maja i posetiti gradove Sofiju i Rakovski.\n11.12.2018 u 15:11\nSlovački premijer traži od Kosova da ne diže tenzije u regionu\nBRATISLAVA – Premijer Slovačke Peter Pelegrini pozvao je danas u Bratislavi Kosovo da prestane da diže tenzije u regionu protivustavnim koracima kao što je najavljeno formiranje Vojske Kosova i da se po pitanju taksi na srpsku robu vrati principima sporazuma CEFTA. Pelegrini je, posle razgovora s premijerkom Srbije Anom Brnabić u Bratislavi, naglasio da i da NATO, čiji je Slovačka član, prema formiranju kosovske vojske ima negativan stav. „Priština mora da dobije jasan signal da ako nastavi s takvim aktivnostima koje su u raskoraku s međunarodnim pravom, ako takvim aktivnostima nastavi da narušava mir i stabilnost u regionu, da onda ne može da računa da će u budućnosti biti poštovani partner u Evropi. Neizbežno je da jasno pozovemo predstavnike Kosova da odustanu od tog\n10.12.2018 u 10:50\nĐukanović u Argentini: Malo nas je i važno je da se držimo zajedno\nPODGORICA – Nas je malo i gde god da smo, važno je da se držimo zajedno, izjavio je crnogorski predsednik Gore Milo Đukanović. On je to rekao u Argentini, tokom sastanka u ambasadi s počasnim konzulima i predsednicima crnogorskih zajednica u brojnim zemljama Latinske Amerike, prenosi CdM.me. „Da nije takvog vašeg sve vidljivijeg delovanja, mi sigurno ne bismo obraćali toliku pažnju na države čiji ste lojalni građani, niti bi se, s druge strane, vlasti tih zemalja tako odnosile prema Crnoj Gori da ne postoje tako uzorne zajednice. Kao što su to činili vaši preci, tako i vi danas doprinosite njihovom razvoju, a time i podizanju ugleda Crne Gore u ovom delu sveta”, rekao je Đukanović, prenosi Tanjug. Đukanović je govorio o trenutnoj situaciji u Crnoj Gori, koja je postala članica\n14.11.2018 u 11:33\nVučić očekuje najplodotvorniju Putinovu posetu do sada\nPredsednik Srbije Aleksandar Vučić izjavio je danas da veruje da će predstojeća poseta predsednika Ruske Federacije (RF) Vladimira Putina biti do sada najplodotvornija po broju i sadržini sporazuma, koje će zajednički potpisati, i ujedno zahvalio RF i njenom predsedniku na podršci koju daju teritorijalnom integritetu Srbije i njenim naporima za pronalaženje kompromisnog rešenja za KiM. Predsednik Srbije je u razgovoru sa ambasadorom Rusije Aleksandrom Čepurinom rekao da smo izuzetno zadovoljni razgovorom sa potpredsednikom ruske vlade Jurijem Borisovim o pripremi posete šefa ruske države Srbiji. „Verujem da će njegova poseta do sada biti najplodonosnija i najplodotvornija u smislu broja sporazuma i sadržine sporazuma, u različitim sferama društvenog života, koje ćemo zajednički da\n10.11.2018 u 17:41\nDodik: Prva zvanična poseta biće Beogradu\nOd našeg stalnog dopisnika Banjaluka – Kandidat za predsedavajućeg Saveta ministara BiH biće Zoran Tegeltija, aktuelni ministar finansija Republike Srpske, najavio je Milorad Dodik, predsednik SNSD-a i novoizabrani član Predsedništva BiH iz RS. Napomenuo je za „Alternativnu televiziju” da o tom njegovom predlogu tek treba da se razgovara unutar RS, ali i sa drugim partnerima u Sarajevu. Prehodno je obelodanjeno da će potpredsednik SNSD-a Radovan Višković biti mandatar za sastav Vlade RS. Dodik je otkrio da će novu Vladu RS, osim SNSD-a, DNS-a (Marka Pavića) i SP-a (Petra Đokića), činiti i Ujedinjena Srpska Nenada Stevandića, NDP (Dragana Čavića) te grupa Obrena Petrovića iz Doboja. Reč je o grupi koja se priklonila vlastima u RS, a članovi su SDS-a, stranke u kom traje debata o\n06.11.2018 u 11:51\nKada bi Srbija reagovala, Makron ne bi mogao da dođe\nProfesor FPN Ivo Visković kaže da je isticanje zastave takozvanog Kosova u Bogorodičinoj crkvi u Parizu propust protokola francuskog predsednika, ali da bi reakcija Srbije mogla da dovede otkazivanja već najavljene posete francuskog predsednika Emanuela Makrona. – U ovom trenutku imamo specifičnu situaciju da je posle dugog vremena i dugog ubeđivanja francuski predsednik prihvatio da dođe u Srbiju. Ići sa nekim zvaničnim protestom značilo bi tu posetu anulirati, jer on nakon toga ne bi mogao da dođe – rekao je Visković za TV Prva, prenosi Tanjug. On je naglasio da je isticanje zastave takozvanog Kosova velika greška ljudi iz protokola francuskog predsednika i da su oni trebali da kažu čija zastava se postavlja u Bogorodičinu crkvu. Dodaje da na svaku grešku treba reagovati, ali da se\n02.10.2018 u 13:20\nVučić od Putina traži političku podršku za Srbiju\nDošao sam da tražim konkretnu političku podršku za Srbiju i verujem da ćemo je od predsednika Putina dobiti, kao što smo je imali u prethodnom periodu, rekao je Aleksandar Vučić juče po dolasku Moskvu. Predsednika Srbije danas očekuje jedan od najznačajnijih sastanaka sa predsednikom Rusije, u odnosu na sve koje je imao u proteklih nekoliko godina. Srpski i ruski predsednik najpre će razgovarati u četiri oka, a zatim će im se tokom ručka priključiti i delegacije dve države. „Situacija u našem regionu vrlo je složena, potrebno je meriti svaku reč i politički potez. U trenucima kada ekonomski napredujemo i možemo da budemo zadovoljni ekonomskim progresom, imamo značajne političke probleme u regionu i, rekao bih, mnogo je toga što nije sasvim sigurno kakav ishod može da bude, ukoliko bi\n17.01.2019 u 11:41\nHodžaj: Cilj taksa da nanesu štetu Srbiji\n17.01.2019 u 11:28\nNa Groblju oslobodilaca Beograda okupljaju se građani\n17.01.2019 u 11:09\nMediji u regionu opširno najavljuju posetu Putina Srbiji\n17.01.2019 u 10:35\n17.01.2019 u 09:56\nDecembar 2018. najtopliji mesec u istoriji Australije


Božović: "Nema nervoze, nisam obećao Ligu šampiona" - Sportske.net\nBožović: "Nema nervoze, nisam obećao Ligu šampiona"\nTrener fudbalera Crvene zvezde Miodrag Božović rekao je da je večerašnja utakmica sa Valetom pokazala da njegova ekipa svakom duelu mora maksimalno ozbiljno da pristupi.\nKoliko je Zvezda zaradila prolaskom u naredni krug?"Delije", bez brige, Maestro igra u Razgradu!'Tvitovi' - Zvezdo, MORA bolje!Božović: "Pokazalo se da nema lakih protivnika"Ocene - Trojica solidnih, ostali mogu bolje\nZvezda je i kao domaćin u Beogradu pobedila Valetu sa 2:1 i plasirala se u treće kolo kvalifikacija za Ligu šampiona, gde će joj protivnik biti Ludogorec.\n"Potvrdilo se ono o čemu pričam sve vreme, da nema lakih protivnika i unapred dobijenih utakmica. Valeta je pokazala da mora da se vrlo ozbiljno prilazi svakoj utakmici. Mislim da moramo bolje, i biće bolje", rekao je Božović novinarima posle utakmice.\nBožović je naveo da ga ništa ne brine posle utakmice sa Valetom.\n"Nisam nikom obećao Ligu šampiona, tako da se uopšte ne nerviram. Radimo, ima mnogo novih igrača. Ovo nam je druga zajednička utakmica. Svi igraju fudbal", kazao je Božović.\nBožović je rekao da još nije razmišljao o narednom rivalu u kvalifikacijama.\n"Verovatno će protiv Ludogoreca biti promena, drugačije nego sad. Treba da pogledam kako su igrali, pa ćemo videti", rekao je on.\nKada je reč o revanšu protiv Valete, trener crveno-belih je kazao da je ekipa sa Malte dobro vođena i da će se tek čuti za nju.\n"Primili smo gol veoma rano iako smo fizički bili superiorniji. Desila se greška koja nas je psihološki poremetila i teško smo se vratili u utakmicu, ali smo imali sreće da Donald postigne lep gol, a potom i Katai. U ovom momentu je najvažnije da smo pobedili, napravili dobar rezultat i da idemo dalje", kazao je Božović.\nGovoreći o igri strelca pobedničkog gola Aleksandra Kataija, Božović je rekao da je zadovoljan njegovim nastupom.\n"Što se mene tiče, uradio je ono što je do njega, dao je gol, bio opasan. Odigrao je onako kako treba. Igraće bolje kad bude bio spremniji, ali ja sam zadovoljan", dodao je on.\nBožović je govorio o situaciji kod primljenog gola, za šta je rekao da su se Zoran Rendulić i Tomas Fibel sudarili, ali da se takve stvari dešavaju.\nZvezda će u prvoj utakmici trećeg kola kvalifikacija gostovati Ludogorecu sledeće nedelje.


Maksimalna cena hleba ograničena na 48,5 dinara - Ozon Media\nSremska Mitrovica – Cena vekne hleba „sava“ ograničena je na 48,5 dinara, što je četiri i po dinara više od sadašnje maksimalne cene, ali i 5,5 dinara manje nego što su tražili pekari.\nVlada Srbije odlučila je danas da maloprodajna cena vekne od brašna „T -500″ može iznositi do 48,5 dinara, iako su proizvođači tražili da ta cena bude 54 dinara.\nRadi obezbeđivanja redovnog snabdevanja i zaštite tržišta, Vlada je usvojila danas Uredbu prema kojoj su proizvođači hleba obavezni da proizvedu i stave u promet hleb od brašna „T-500″ u količini od najmanje 40 odsto dnevne proizvodnje hleba.\nTrgovci su takođe obavezni da u strukturi dnevne nabavke svih vrsta hleba imaju najmanje 40 odsto hleba od brašna „T-500″, a za nepoštovanje ove uredbe predeviđene su kazne i do 2 miliona dinara. Do sada je na snazi bila uredba bivše vlade po kojoj je cena te vrste hleba bila ograničena na 44 dinara.\nKako je navedeno u saopštenju, Vlada je ovlastila Republičku direkciju za robne rezerve da izvrši naturalnu razmenu do 40 hiljada tona merkantilnog kukuruza za tovnu stoku sa primarnim proizvođačima.\nPariteti u naturalnoj razmeni su 8,77 kilograma merkantilnog kukuruza za kilogram tovnih svinja i 8,89 kg merkantilnog kukuruza za kilogram tovne junadi. Cilj ove odluke je da se pomogne očuvanje stočnog fonda u Srbiji.


PANIKA U PRIJEDORU A I ŠIRE: ArcelorMittal smanjuje proizvodnju i broj radnika | Slobodna Bosna\nKompanija "ArcelorMittal" bi u narednih nekoliko dana mogla donijeti odluke koje nisu dobre po grad Prijedor, a to je smanjenje proizvodnje željezne rude u Omarskoj, što bi moglo dovesti i do smanjenja broja radnika, upozorio je danas Milenko Đaković, gradonačelnik Prijedora, prenose mediji iz RS-a.\nKako tvrdi Đaković, osnovni razlog za to su nerazriješeni odnosi između Vlade Republike Srpske i ove kompanije, jer nije došlo do realizacije aukcije za stare rudnike željezne rude u Ljubiji.\nMladen Jelača, direktor "ArcelorMittala Prijedor", kazao je za "Nezavisne" kako kompanija ozbiljno razmatra svoju strategiju rada, te da će ona uveliko zavisiti od toga kako će se odvijati odnos s Vladom RS. On ne isključuje scenario koji je najavio Đaković, a koji se odnosi na smanjenje proizvodnje i broja radnika.\nU rješavanje problema otežanog poslovanja ArcellorMittala Zenica, najvećeg proizvođača čelika u Bosni i Hercegovini, moraju se uključiti svi nivoi vlasti jer je u opasnosti 10.000 radnih mjesta.\nZaključak je to sastanka ministra vanjske trgovine i ekonomskih odnosa BiHMirka Šarović s generalnim direktorom ArcelorMittala Bijuom Nairom koji je održan prije dva dana na inicijativu ovog preduzeća.\nOtežano poslovanje uzrokovano je uvođenjem zaštitnih mjera na uvoz čelika od strane Sjedinjene Američke Države, Evropske unije, Kosova ali i neriješeni problemi koje preduzeće ima u Prijedoru.


SNS i PUPS idu zajedno na izbore na svim nivoima – Info Centar Juga\nSNS i PUPS idu zajedno na izbore na svim nivoima\nSrpska napredna stranka i PUPS idu zajedno na predstojeće izbore, odlučeno je danas na konsultatijama koje su imale te dve partije, a novinarima je to saopštio lider SNS i premijer Aleksandar Vučić.\nOn je rekao da dve stranke neće praviti liste i koalicije protiv bilo koga već liste za budućnost Srbije, da ljudi u Srbiji žive bolje.\nZahvalivši PUPS-u na korektnosti, Vučić je rekao:\n„Nismo trgovali, nismo se cenjkali, brzo i lako smo se razumeli, jer smo razgovarali o budućnosti penzionera i Srbije i to je bila jedina važan stvar, zato smo brzo doneli odluku“, rekao je premijer.\nLider PUPS Milan Krkobabić poručio je da je sa SNS danas definisan nastavak saradnje koja traje već dve godine.\n„PUPS i ja lično podrazavali smo jedan upecatljiv koncept fiskalne konsolidacije koji mora da ima u bućnosti redovnost i sigurnost penzija… Samo uređene finansije mogu da budu garant finansijske stabilnosti“, rekao je Krkobabić.\nOsvrnuvši se na zahvalnost Vučića penzionerima koji su im na prethodnim izborima dali najveću podršku, Krkobabić je rekao da to nije pežorativno, već da je to polovina populacije – 1,7 miliona građana.\n„To je četvrtina populacije ove zemlje koja je svesno i odgovorno stala u zaštitu jednog koncepta“, rekao je Krkobabić i dodao da je u jednom trenutku postojala realna opasnost u vidu ne dileme kakve će biti penzije, već da li će ih biti ili ne.\n„I tu dilemu smo uspeli da odagnemo“, poručio je Krkobabić.\nOd danas stroža kontrola migranata\nDVE SAOBRAĆAJKE U LESKOVCU I JEDAN POŽAR\nDruštvo Jug Srbije Leskovac Vesti Zdravlje\nUručeni sertifikati u okviru projekta „Bugarsko-srpski gastronomski voz“


21.05.2021 18:03 Autor: Raport.ba\nŠefik Džaferović, član Predsjedništva BiH, rekao je danas da su sve domaće institucije zakonski dužne aktivno raditi na približavanju Bosne i Hercegovine prema NATO savezu.\nDžaferović je istako značaj vojne vježbe “Brzi odgovor 21” u kontekstu saradnje Oružanih snaga BiH i američke vojske, dodavši da je NATO u BiH prisutan već 26 godina kada su pomogli u okončavanju oružanog sukoba, a kasnije i u reformama vojske sa ciljem približavanja BiH ulasku u NATO, što je i zapisano u Zakonu o odbrani.\n“Tamo piše da su i Predsjedništvo i Parlamentarna skupština i Vijeće ministara dužni da poduzimaju sve kako bi BiH što prije postala članica NATO saveza i za to su glasali svi zastupnici, taj zakon je jednoglasno usvojen, dakle svi zastupnici iz RS i FBIH, svi građani, sva struktura Parlamenta je to praktično podržala, tako da kada je NATO u pitanju, BiH ima vrlo specifičan odnos sa NATO-om, mi formalno nismo članica, ali NATO je prisutan tu. Nema ni jednog i nikakvog drugog vojnika u BiH, niti može biti, osim vojnika NATO-a, EUFOR-a i vojnika Oružanih snaga BiH”, rekao je Džaferović.\nPROČITAJTE Džaferović u Bijeljini: Hvala Petroviću što brine o povratnicima\nKada je riječ o odnosima BiH i Rusije, Džaferović je kazao kako BiH želi graditi dobre odnose sa ovom zemljom, ali da ta zemlja prevashodno mora poštovati utvrđene ciljeve naše zemlje, što podrazumijeva i put prema NATO-u.\n“Kada kažemo da poštujemo Dejtonski sporazum i mogli smo čuti izjave i od predsjednika Putina, onda to znači da se poštuju politike koje je utvrdila BiH, da se poštuje naš NATO put, evropski put, da se poštuje sistem koji mi imamo, to znači strane sudije u Ustavnom sudu koje mi imamo i visoki predstavnik, to znači i poštivanje teritorijalnog integriteta i suvereniteta kojeg imamo i želimo na tom principu da gradimo odnose”, kazao je on.\nTagovi: NATO Predsjedništvo BiH Rusija Šefik Džaferović Zakon o odbrani BiH